open-index/open-wikipedia-markdown huggingface dataset:
രാജസ്ഥാനിലെ ജില്ലകളുടെ പട്ടിക

ലഘുചിത്രം|300x300ബിന്ദു|രാജസ്ഥാനിലെ ജില്ലകൾ
ലഘുചിത്രം|300x300ബിന്ദു|രാജസ്ഥാനിലെ വിഭാഗങ്ങൾ
ഇന്ത്യയിലെ ഒരു സംസ്ഥാനമായ രാജസ്ഥാനെ കാര്യനിർവ്വാഹ ആവശ്യങ്ങൾക്കായി 33 ജില്ലകളായി വിഭജിച്ചിരിക്കുന്നു. ദേശീയ ഭരണ സമിതിയുടെ കീഴിൽ ഓരോ ജില്ലകൾക്കും ജില്ലാ മജിസ്ട്രേറ്റിനെ നൽകിയിരിക്കുന്നു), ഈ 33 ജില്ലകളെയും 7 വിഭാഗങ്ങളായി തിരിച്ചിരിക്കുന്നു:
;7 വിഭാഗങ്ങളും അവിഅയിലെ ജില്ലകളും

;ജില്ലകൾ

## അവലംബം

## ഇതും കാണുക
* രാജസ്ഥാൻ

* Tourism in Rajasthan
വർഗ്ഗം:രാജസ്ഥാനിലെ ജില്ലകൾ
വർഗ്ഗം:ഇന്ത്യയിലെ ജില്ലകളുടെ പട്ടികകൾ
ജോസഫ് പാണേങ്ങാടൻ

മലയാളത്തിലെ ഒരു ചലച്ചിത്ര നടനും ചലച്ചിത്ര നിർമ്മാതാവുമായിരുന്നു&nbsp;അന്തരിച്ച **ജോസഫ് പാണേങ്ങാടൻ**.

## വ്യക്തി ജീവിതം
തൃശ്ശൂർ ജില്ലയിൽ പറപ്പൂരിൽ പാണേങ്ങാടൻ വീട്ടിൽ ആന്റണിയുടെയും റോസയുടെയും മകനായി ജനനം. റീജ ജോസഫ് ആണ് ഭാര്യ. ക്ലിന്റൺ ജോസഫ്, ഹിന്റ മരിയ എന്നിവരാണ്  മക്കൾ.

## ചലച്ചിത്രരംഗത്ത്
സ്കൂൾ പഠനകാലത്ത് നാടകം സ്വന്തമായി എഴുതി അഭിനയിച്ച്‌ സഹനടനുള്ള പുരസ്കാരങ്ങൾ ഏറ്റുവാങ്ങിയാണ് ജോസഫ് പാണേങ്ങാടൻ കലാരംഗത്തേക്ക് പ്രവേശിക്കുന്നത്. കവി പി. ഭാസ്കരന്റെ ജീവിതം ആസ്പദമാക്കിയുള്ള ഒറ്റക്കമ്പി നാദം എന്ന ഒന്നരമണിക്കൂർ  ഡോക്യുഫിക്ഷനിൽ കവിയായി വേഷമിട്ട് വെള്ളിത്തിരയിലെത്തി. മിന്നുകെട്ട്, മന്ത്രകോടി, ഗുരുവായൂർ കേശവൻ തുടങ്ങിയ സീരിയലുകളിലും മേഘവർണ്ണപ്പൂക്കൾ എന്ന ആൽബത്തിലും അഭിനയിച്ചു. ഗുരുവായൂർ കേശവന്റെ നിർമാതാവുമായിരുന്നു. ഭഗവതിപുരം സിനിമയിലൂടെയാണ് ജോസഫ് അഭിനയത്തിൽ ശ്രദ്ധേയനാവുന്നത്. ഈ സിനിമയുടെ എക്സിക്യൂട്ടീവ് പ്രൊഡ്യൂസറായിരുന്നു ജോസഫ്. തുടർന്ന്, തമിഴിലിൽ സന്ധിത്തൈ ഉന്നൈ എന്ന സിനിമയിൽ റിട്ട. കേണൽ വേഷത്തിലും മലയാളത്തിൽ ഏഴുദേശങ്ങൾക്കും അകലെയിൽയിൽ നായാടിയുടെ വേഷത്തിലും ചൈതന്യം, സ്പർശം എന്നീ സിനിമകളിലും അഭിനയിച്ചു. സതീഷ് കളത്തിൽ സംവിധാനം ചെയ്ത ലാലൂരിന് പറയാനുള്ളത് എന്ന ഡോക്യുമെന്ററിയുടെ നിർമാതാവായിരുന്നു. സാമൂഹിക പ്രസക്തിയുള്ള ഈ ഡോക്യുമെന്ററിയുടെ നിർമ്മാണത്തിന് ശക്തൻ തമ്പുരാൻ അവാർഡ് ലഭിച്ചു.

## അവാർഡുകൾ
* ശക്തൻ തമ്പുരാൻ അവാർഡ്

## അവലംബം

## പുറത്തുനിന്നുള്ള കണ്ണികൾ

* 
*സീരിയൽ നടനും സിനിമാ നിർമ്മാതാവുമായ ജോസഫ് പാണേങ്ങാടൻ അന്തരിച്ചു 
*ജോസഫ് പാണേങ്ങാടൻ അന്തരിച്ചു 
*നിര്യാതരായി 
*വിയോഗം 
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:ചലച്ചിത്ര നിർമ്മാതാക്കൾ
വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:മലയാളചലച്ചിത്രനടന്മാർ
ഏണസ്റ്റ് ബോറിസ് ചെയിൻ

**ഏൺസ്റ് ബോറിസ് ചെയിൻ**, പ്രമുഖ ജൈവരസതന്ത്രജ്ഞനും, നോബൽ സമ്മാന ജേതാവുമാണ് ഇദ്ദേഹം. പെനിസിലിൻ കണ്ടുപിടിച്ചതിൽ ഒരാൾ ആണ് ഈ വ്യക്തി. ഇദ്ദേഹം ബ്രിട്ടനിലേക്ക് കുടിയേറിപ്പാർത്തു ഒരു അഭയാർത്ഥി ആണെന്നുള്ളതും പ്രസക്‌തമാണ്. അഞ്ചു ഭാഷകൾ നിഷ്പ്രയാസം കൈകാര്യം ചെയുമായിരിന്നു, ശാസ്ത്രിയ പ്രക്രിയകളെ അനായാസം അവലോകനം ചെയുനതിൽ ഇദ്ദേഹത്തിന് കഴിയുമായിരുന്നു. ബ്രിട്ടനിലെ ജൈവ സാങ്കേതിക വിദ്യയ്ക്ക് തുടക്കം കുറിച്ചവരിൽ ഒരാൾ ആണ് ഇദ്ദേഹം.

## ചിത്രശാല

File:Prof. Sir Ernst Boris Chain Wellcome L0029522.jpg|ഏൺസ്റ് ചെയിൻ തന്റെ കുടുബത്തിനു ഒപ്പം 


## അവലംബം

വർഗ്ഗം:ജൈവരസതന്ത്രജ്ഞർ
വർഗ്ഗം:1906-ൽ ജനിച്ചവർ
നിലമ്പൂർ കോവിലകം

[ലഘുചിത്രം|നിലമ്പൂർ കോവിലകം [വേട്ടയ്ക്കൊരുമകൻ ക്ഷേത്രം]]
കേരളത്തിൽ മലപ്പുറം ജില്ലയിലെ നിലമ്പൂരിലെ തച്ചറക്കാവിൽ സ്ഥിതിചെയ്യുന്ന കോവിലകമാണ് **നിലമ്പൂർ കോവിലകം**. കോഴിക്കോട് സാമൂതിരി രാജാവിന്റെ സാമന്തരാജാക്കന്മാരായിരുന്നു നിലമ്പൂർ കോവിലകം വാണിരുന്നത്. നെടിയിരുപ്പ് സ്വരൂപത്തിൽനിന്നും വന്ന രാജാക്കന്മാരാണ് നിലമ്പൂർ കോവിലകം സ്ഥാപിച്ചത് എന്ന് വിശ്വസിക്കപ്പെടുന്നു. പഴയ ഏറനാട്ടിലെ ഏറ്റവും വലിയ ഭൂവുടമകളായിരുന്നു നിലമ്പൂർ കോവിലകം. ഇന്ന് തമിഴ്‌നാടിന്റെ ഭാഗമായ ഗൂഡല്ലൂർ വരെ നീണ്ടുകിടക്കുന്ന ഭൂസ്വത്തുക്കൾ ഇവർക്കുണ്ടായിരുന്നു. പിൽക്കാലത്ത് പ്രസിദ്ധനായി മാറിയ ഗുരുവായൂർ കേശവൻ ആദ്യം ഇവരുടെ കയ്യിലായിരുന്നു.

കേരളത്തിലെ യുദ്ധദേവതകളിലൊരാളായ വേട്ടയ്ക്കൊരുമകനാണ് നിലമ്പൂർ കോവിലകത്തെ പരദേവത. വേട്ടയ്ക്കൊരുമകന്റെ പ്രധാനപ്പെട്ട മൂന്ന് ക്ഷേത്രങ്ങളിലൊന്ന് ഇവിടെയാണുള്ളത്. ബാലുശ്ശേരി കോട്ടയും നമ്പുമലക്കോട്ടയുമാണ് മറ്റുള്ളവ. വേട്ടയ്ക്കൊരുമകൻ ക്ഷേത്രത്തിൽ അവതരിപ്പിക്കുന്ന പാട്ടാണ് നിലമ്പൂർ പാട്ട്.
## ചിത്രശാല

File:Nilambur Kovilakam east gate.jpg|പടിപ്പുര
File:Nilambur Kovilakam south gate.jpg|തെക്കേ കവാടം
File:Nilambur Kovilakam temple 02.jpg|ക്ഷേത്രം
File:Chaliyar_Parakkadavu_panorama.jpg|അഞ്ചുമുറി കോവിലകം ചാലിയാർ പാറക്കടവ്


വർഗ്ഗം:മലപ്പുറം ജില്ല
വർഗ്ഗം:ചരിത്രപ്രധാനമായ സ്ഥലങ്ങൾ
അബൂ ജഹ്ൽ

മക്കയിൽ മുഹമ്മദിന്റെയും അനുചരന്മാരുടെയും എതിരാളികളിൽ പ്രമുഖനായിരുന്നു **അംറ് ഇബ്‌നു ഹിഷാം** മഖ്സൂമി () (570-13 മാർച്ച് 624). **അബുൽ ഹകം** (), **അബൂ ജഹ്‌ൽ** () എന്നീ പേരുകളിലാണ് കൂടുതൽ അറിയപ്പെട്ടിരുന്നത്.

മുഹമ്മദു നബിയുടെ ഏറ്റവും വലിയ എതിരാളി. ശരിയായ പേര് അബുൽഹകം അംറ് ബിൻഹിഷാം എന്നാണ്. ഖുറൈഷിഗോത്രത്തിന്റെ ഒരു ശാഖയായ മൿസൂം കുടുംബത്തിലാണ് ജനനം. ഈ കുടുംബത്തിലെ പ്രമുഖന്മാരെല്ലാം നബിയുടെ ശത്രുക്കളായിരുന്നു. മറ്റു പലതിനും പുറമേ അവരുടെ എതിർപ്പിനു പ്രധാനകാരണം വ്യക്തിവിരോധവും കുടുംബമത്സരവുമായിരുന്നു. മക്കയിലെ പ്രഭുകുടുംബത്തിൽ ജനിച്ച അബൂ ജഹലിന്, അടിമകളും ഏഴകളും നിറഞ്ഞ പ്രവാചകന്റെ അനുയായിവൃന്ദത്തോടു പുച്ഛമായിരുന്നു. ഒരു സ്ത്രീയെ വധിച്ചതടക്കം ക്രൂരമായ ഹിംസയ്ക്ക് ഇദ്ദേഹം മുസ്ളിങ്ങളെ വിധേയരാക്കി. അബൂ ജഹലിന്റെ ധിക്കാരത്തെ സൂചിപ്പിച്ചുകൊണ്ടുള്ള പല സൂക്തങ്ങളും ഖുർ‌ആനിൽ ഉണ്ട് (96: 6-18). പ്രവാചകനെതിരെ ഖുറൈഷികൾ നടപ്പിലാക്കിയ സാമൂഹികബഹിഷ്കരണത്തിന് അബൂ ജഹൽ നേതൃത്വം കൊടുത്തു. പ്രവാചകനെ വധിക്കാനുള്ള പദ്ധതി തയ്യാറാക്കിയതും അതു ഖുറൈഷി പ്രമാണിമാരെക്കൊണ്ട് അംഗീകരിപ്പിച്ചതും ബദർ യുദ്ധത്തിൽ നബിക്കെതിരായി മക്കൻ സൈന്യത്തെ നയിച്ചതും ഇദ്ദേഹമായിരുന്നു. പക്ഷേ, ഈ യുദ്ധത്തിൽ ഇദ്ദേഹം കൊല്ലപ്പെട്ടു (624). തന്റെ കാലത്തെ ഫറോവ എന്നാണ് പ്രവാചകൻ ഇദ്ദേഹത്തെ വിശേഷിപ്പിച്ചത്. വാചാലനും തന്ത്രജ്ഞനും പ്രമാണിയുമായിരുന്ന അബു ജഹലിന്റെ മരണത്തെ വിഷയമാക്കി പല വിലാപകാവ്യങ്ങളും രചിക്കപ്പെട്ടിട്ടുണ്ട്.
## അവലംബം

വർഗ്ഗം:556-കളിൽ ജനിച്ചവർ
വർഗ്ഗം:624-കളിൽ മരിച്ചവർ
അമഡോർ കൗണ്ടി

**അമഡോർ കൗണ്ടി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, സിയേറാ നെവാഡയിൽ സ്ഥിതിചെയ്യുന്ന ഒരു കൗണ്ടിയാണ്. ഔദ്യോഗികമായി ഇത് കൗണ്ടി ഓഫ് അമഡോർ എന്നറിയപ്പെടുന്നു. 2010 ലെ സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ 38,091 ആയിരുന്നു. കൗണ്ടി സീറ്റ് ജാക്സൺ നഗരത്തിലാണു സ്ഥിതി ചെയ്യുന്നത്.

## ചരിത്രം
1854 മേയ് 11 ന് കാലിഫോർണിയ നിയമനിർമ്മാണസഭ അമഡോർ കൗണ്ടി രൂപീകരിച്ചു. ഈ കൗണ്ടി പിന്നീട് അമഡോർ, കലവെറാസ്, എൽ ഡൊറാഡോ എന്നീ കൗണ്ടികൾ എന്നീ കൌണ്ടികളായി വിഭജിക്കപ്പെട്ടു. 1854 ജൂലൈ 3 ന് ഈ കൌണ്ടി പുനസംഘടിപ്പിക്കപ്പെട്ടു. 1864-ൽ കൌണ്ടിയുടെ  ഭൂപ്രദേശത്തിൻറെ ഒരു ഭാഗം അൽപൈൻ കൗണ്ടിയിലേയ്ക്കു കൂട്ടിച്ചേർക്കപ്പെട്ടു.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് ഈ കൗണ്ടിയുടെ വിസ്തീർണ്ണം ഏകദേശം 606 ചതുരശ്ര മൈൽ (1,570 ചതുരശ്ര കിലോമീറ്റർ) ആണ്. ഇതിൽ 595 ചതുരശ്ര മൈൽ (1,540 ചതുരശ്ര കിലോമീറ്റർ) പ്രദേശം കര ഭൂമിയും 11.4 ചതുരശ്ര മൈൽ (30 ചതുരശ്ര കിലോമീറ്റർ) പ്രദേശം അതായത് (1.9 ശതമാനം) ഭാഗം ജലം ഉൾപ്പെട്ടതുമാണ്. 

## അവലംബം

വർഗ്ഗം:കാലിഫോർണിയയിലെ കൗണ്ടികൾ
റോബെർട്ട് മോസെസ്

(December 18, 1888 – July 29, 1981) 1925 മുതൽ 1968 വരെ ഏതാണ്ട് 45 വർഷക്കാലം ന്യൂയോർക്ക് നഗരത്തിന്റെ വിവിധ അധികാര പദവികൾ വഹിച്ച വ്യക്തിയാണ് **റോബെർട്ട് മോസെസ്**. ന്യൂയോർക് നഗത്തിന്റെ മഹാശില്പിയായി അറിയപ്പെട്ടു.

## ആദ്യകാല ജീവിതവും അധികാരാരോഹണവും

## സ്വാധീനം

### മോസെസ് യുഗത്തിന്റെ അന്ത്യം

#### ''അധികാര ദല്ലാൾ''

## അന്ത്യം

## ലെഗെസി

### വിമർശനം

## ജനപ്രിയ സംസ്കാരത്തിൽ

## അവലംബങ്ങൾ

വർഗ്ഗം:1888-ൽ ജനിച്ചവർ
വർഗ്ഗം:1981-ൽ മരിച്ചവർ
വർഗ്ഗം:അഷ്കെനാസി ജൂതർ
വർഗ്ഗം:കൊളമ്പിയ സർവ്വകലാശാലയിലെ പൂർവ്വ വിദ്യാർത്ഥികൾ
ഡൺസ്മുയർ

**ഡൺസ്‍മുയർ** അമേരിക്കൻ ഐക്യനാടുകളിൽ വടക്കൻ കാലിഫോർണിയയിലെ സിസ്കിയൂ കൗണ്ടിയിലെ ഒരു നഗരമാണ്. ഇത് ട്രിനിറ്റി മലനിരകളിൽ സക്രാമെന്റോൻ നദിയുടെ ഉപരി ഭാഗത്താണു സ്ഥിതിചെയ്യുന്നത്. നഗരത്തിൻറെ ഔദ്യോഗിക നഗരത്തിന്റെ മുദ്രാവാക്യം "ഹോം ഓഫ് ദ ബെസ്റ്റ് വാട്ടർ ഓൺ എർത്ത്" എന്നതാണ്. ഡൺസ്‍മുയർ നഗരം നിലവിൽ വടക്കൻ കാലിഫോർണിയയിലെ ടൂറിസത്തിൻറെ കേന്ദ്രബിന്ദുവാണ്.  ഇത് കാലിഫോർണിയയിലെ അന്തർസംസ്ഥാന പാത 5 ഈ നഗരത്തിലൂടെ കടന്നുപോകുന്നു. ഇവിടെയെത്തുന്ന വിനോദസഞ്ചാരികൾ മീൻപിടുത്തം, സ്കീയിംഗ്, മലകയറ്റം എന്നിവ ആസ്വദിക്കുന്നു.

## ഭൂമിശാസ്ത്രം
ഈ നഗരം നിലനിൽക്കുന്ന അക്ഷാംശ രേഖാംശങ്ങൾ  ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിൻറെ ആകെ വിസ്തീർണ്ണം 1.7 ചതുരശ്ര മൈൽ (4.4 ചതരുശ്ര കിലോമീറ്റർ) ആണ്. അതിൽ 97.86% ശതമാനം പ്രദേശം കര ഭൂമിയും ബാക്കി 2.14% പ്രദേശം ജലം ഉൾപ്പെട്ടതുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കിള്ളിയാർ

കരമനയാറിൻറെ പ്രധാന പോഷകനദിയാണ് **കിള്ളിയാർ**. തിരുവനന്തപുരം നഗരത്തെ കിള്ളി നദിയുടെ വരദാനം എന്നു വേണമെങ്കിൽ വിശേഷിപ്പിക്കാവുന്നതാണ്. കിള്ളിയാറിൽ നിന്നുമുള്ള വെള്ളം ആണു ശ്രീ പത്മനാഭസ്വാമി ക്ഷേത്രത്തിൽ തീർത്ഥമായി ഉപയോഗിച്ചു കൊണ്ടിരുന്നത്. പ്രമുഖ പ്രാചീന സംസ്കൃത പാഠശാലയായ കാന്തള്ളൂർ ശാല 2000 വർഷങ്ങൾക്കു മുൻപു ആയ് രാജവംശം സ്ഥാപിച്ചതു കിള്ളിയാറിന്റെ കരയിലാണെന്നു വിശ്വസിക്കപ്പെടുന്നു. രാജ്യത്തിലെ ഏറ്റവും നീളം കൂടിയ അഗ്രഹാരമായ വലിയശാല അഗ്രഹാരം ഇപ്പോൾ സ്ഥിതി ചെയ്യുന്നത് ഇവിടെ ആണ്. കാർഷിക ആവശ്യങ്ങൾക്കു വേണ്ടി ധാരാളം തടയണകൾ കിള്ളിയാറിനു കുറുകെ നിർമ്മിച്ചിട്ടുണ്ട`. മരുതം കുഴി ചെക്ക് ഡാമിൽ നിന്നും പത്മതീർത്ഥക്കുളത്തിലേക്കു വെള്ളം കൊണ്ട് വരുന്നതിനു വേണ്ടിയാണ് കൊച്ചാർ കനാൽ നിർമ്മിച്ചിരിക്കുന്നത്. പ്രാചീനരേഖകൾ പ്രകാരം നദിയുടെ ഉത്ഭവം പച്ചമലയിൽ നിന്നുമാണ്. ഇന്നതു അറിയപ്പെടുന്നതു തീർത്ഥങ്കര എന്നാണ്.

ആനാടിനു സമീപമുള്ള ഈ പ്രദേശം ഇന്നു റബ്ബർ പ്ലാന്റേഷൻ ആയി മാറി കഴിഞ്ഞിരിക്കുന്നു. വേനൽക്കാലത്തു നദി വളരെ ശുഷ്കിച്ചാണ് കാണപ്പെടുന്നത്. ഏതാണ്ട് 35 കീ. മീ. നീളമുണ്ടെങ്കിലും കിള്ളിയാറിനെ കേരളത്തിലെ പ്രധാന നദിയായി കണക്കാക്കുന്നില്ല. കാരണം അറബിക്കടലിൽ എത്തുന്നതിനു മുൻപു തിരുവല്ലത്തു വെച്ച് കിള്ളി കരമനയാറുമായി കൂടിച്ചേരുന്നു.

## അവലംബം
Kerala, An Authenticated Handbook, Information and Public Relations Department, Govt. of Kerala

വർഗ്ഗം:തിരുവനന്തപുരം ജില്ലയിലെ നദികൾ
സാന്താ ക്ലാര കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൌണ്ടിയാണ് **സാന്താ ക്ലാര കൗണ്ടി** (ഔദ്യോഗിക പേര്: കൗണ്ടി ഓഫ് സാന്താ ക്ലാര). 2010 ലെ സെൻസസ് രേഖകൾ പ്രകാരം 1,781,642 ജനസംഖ്യയുള്ള ഇത്, കാലിഫോർണിയയിലെ ജനസംഖ്യയനുസരിച്ച് ആറാം സ്ഥാനമുള്ള കൗണ്ടിയാണ്.  കൗണ്ടി ആസ്ഥാനവും ഏറ്റവും വലിയ നഗരവുമായ സാൻ ജോസ്,  അമേരിക്കൻ ഐക്യനാടുകളിലെ ഏറ്റവും ജനസംഖ്യയുള്ള പത്താമത്തെ നഗരവും കാലിഫോർണിയയിലെ ഏറ്റവും ജനസംഖ്യയുള്ള മൂന്നാമത്തെ നഗരവുമാണ്.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ കൗണ്ടിയുടെ ആകെ വിസ്തീർണ്ണം 1,304 ചതുരശ്ര മൈൽ (3,380 ചതുരശ്ര കിലോമീറ്റർ) ആണ്. ഇതിൽ 1,290 ചതുരശ്ര മൈൽ (3,300 ചതുരശ്ര കിലോമീറ്റർ) പ്രദേശം കര ഭൂമിയും ബാക്കി 14 ചതുരശ്ര മൈൽ (36 ചതുരശ്ര കിലോമീറ്റർ) അതായത് (1.1%) പ്രദേശം ജലം ഉൾപ്പെട്ടതുമാണ്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
സിഗ്നാഗി

ജോർജിയയുടെ കിഴക്കൻ മേഖലയായ കാഖെട്ടിയിലെ ഒരു നഗരവും സിഗ്നാഗി മുനിസിപ്പാലിറ്റിയുടെ ഭരണകേന്ദ്രവുമാണ് **സിഗ്നാഗി** അഥവാ **സിഘ്നാഘി** (). ജോർജിയയിലെ ഏറ്റവും ചെറിയ പട്ടണങ്ങളിൽ ഒന്നാണിതെങ്കിലും ജോർജിയയിലെ മുന്തിരി വളരുന്ന പ്രദേശങ്ങളുടെ ഹൃദയഭാഗത്തായുള്ള ഇതിൻറെ സ്ഥാനവും സുന്ദരമായ പ്രകൃതിദൃശ്യങ്ങളും മറ്റും  സിഗ്നാനിയെ ഒരു പ്രധാന ടൂറിസ്റ്റ് കേന്ദ്രമാക്കി മാറ്റിയിരിക്കുന്നു. ഒരു കുത്തനെയുള്ള കുന്നിൻമുകളിൽ സ്ഥിതി ചെയ്യുന്നതും വിശാലമായ അലാസാനി താഴ്‌വരയ്ക്ക് അഭിമുഖമായി കോക്കസസ് മലനിരകൾ കാണാവുന്ന രീതിയിലുമാണ് നഗരത്തിന്റെ കിടപ്പ്. 
## ചരിത്രം
ജോർജിയയിലെ കാഖെട്ടി മേഖലയിൽ സ്ഥിതിചെയ്യുന്ന സിഗ്നാഗിയിൽ പാലിയോലിത്തിക് കാലഘട്ടം മുതൽ മനുഷ്യവാസമുണ്ടായിരുന്നു. ഒരു കുടിയേറ്റകേന്ദ്രം എന്ന നിലയിൽ സിഗ്നാനി ആദ്യമായി രേഖപ്പെടുത്തപ്പെട്ടത് 18 ആം നൂറ്റാണ്ടിന്റെ തുടക്കത്തലാണ്. 1762 ൽ, ജോർജിയയിലെ ഹെരാക്ലിയസ് രണ്ടാമൻ രാജാവ്, നഗരത്തിൻറെ നിർമ്മാണത്തിന് ഉത്തരവിടുകയും ദാഗിസ്താൻ ഗോത്രവർഗക്കാരുടെ ആക്രമണങ്ങളിൽ നിന്ന് ഈ പ്രദേശത്തെ സംരക്ഷിക്കുവാനായി ഇവിടെ ഒരു കോട്ട നിർമ്മിക്കുകയും ചെയ്തു.

## അവലംബം

വർഗ്ഗം:ജോർജ്ജിയയിലെ നഗരങ്ങൾ
എ സോങ് ഓഫ് ഐസ് ആൻഡ് ഫയർ

അമേരിക്കൻ നോവലിസ്റ്റും തിരക്കഥാകൃത്തുമായ ജോർജ് ആർ ആർ മാർട്ടിൻ രചിച്ച ഇതിഹാസ ഫാന്റസി നോവലുകളുടെ ഒരു പരമ്പരയാണ് **എ സോങ് ഓഫ് ഐസ് ആൻഡ് ഫയർ**. പരമ്പരയിലെ ആദ്യ നോവലായ *എ ഗെയിം ഓഫ് ത്രോൺസ്* പുസ്‌തകത്തിന്റെ രചന 1991 ൽ ആരംഭിച്ച് 1996 ൽ പൂർത്തിയായി. ഒരു നോവൽത്രയമാണ് ആദ്യം തീരുമാനിച്ചിരുന്നതെങ്കിലും പിന്നീട് ഏഴ് വാല്യങ്ങൾ ഉള്ള ഒരു പരമ്പരയായ് മാറ്റുകയായിരുന്നു. ആദ്യമേ മൂന്ന് പുസ്‌തകങ്ങളുടെ ഒരു പരമ്പരയായി ഇറക്കാനായിരുന്നു ഉദ്ദേശമെങ്കിലും എങ്കിലും പിൽക്കാലത്ത് ഏഴ് പുസ്തകങ്ങൾ ഉൾപെടുന്ന പരമ്പരയായി ഇറക്കാൻ തീരുമാനിക്കുകയായിരുന്നു. 2011-ൽ പുറത്തിറങ്ങിയ പരമ്പരയിലെ അഞ്ചാമത്തേയും ഏറ്റവും  പുതിയതുമായ നോവൽ  *[[എ ഡാൻസ് വിത്ത് ഡ്രാഗൺസ്]]*: എഴുതാൻ മാർട്ടിൻ ആറുവർഷം ചെലവാക്കി. ആറാമത്തെ നോവലായ *[[ദി വിൻഡ്സ് ഓഫ് വിന്റർ]]* അദ്ദേഹം ഇപ്പോഴും രചിക്കുകയാണ്. 

*വാർ ഓഫ് ദ റോസസ്*, ഫ്രെഞ്ച് ചരിത്ര നോവൽ *ദ അക്കെഴ്സ്ഡ് കിംഗ്സ്*: തുടങ്ങിയവയിൽ നിന്നാണ് മാർട്ടിൻ തന്റെ നോവലിന് പ്രചോദനം കണ്ടെത്തിയത്. 2015 ഏപ്രിലിലെ കണക്കുകൾ പ്രകാരം പുസ്തകങ്ങളുടെ 60 ദശലക്ഷം പകർപ്പുകൾ ലോകമെമ്പാടും വിറ്റഴിക്കപ്പെടുകയും 
, 2017 ജനുവരിയോടെ 47 ഭാഷകളിലേക്ക് വിവർത്തനം ചെയ്യപ്പെടുകയും ചെയ്തിട്ടുണ്ട്.  പരമ്പരയിലെ നാലാമത്തെയും, അഞ്ചാമത്തെ യും വാല്യങ്ങൾ ന്യൂയോർക്ക് ടൈംസിൻറെ ബെസ്റ്റ് സെല്ലർ പട്ടികയിൽ സ്ഥാനം പിടിച്ചു. നിരവധി നോവലുകൾ, ഒരു ടി.വി. പരമ്പര, അനേകം കാർഡ്, ബോർഡ്, വീഡിയോ ഗെയിമുകൾ തുടങ്ങിയ ഈ കൃതിയിൽ നിന്ന് ഉരുത്തിരിഞ്ഞു.  

## ഇതും കാണുക
* എ സോങ് ഓഫ് ഐസ് ആൻഡ് ഫയർ ഫ്രാഞ്ചൈസിൻറെ രൂപരേഖ

## അവലംബം

## ബാഹ്യ കണ്ണികൾ

* George R. R. Martin's Official Website
* So Spake Martin, Collection of statements, correspondences and interviews by George R. R. Martin.
* 
* 

വർഗ്ഗം:ഫാന്റസി നോവലുകൾ
ഫീനിക്ക്സ് (പുരാണം)

ഈജിപ്ഷ്യൻ, ഗ്രീക്ക്, ജാപനീസ്, ഇറ്റാലിയൻ പേർഷ്യൻ പുരാണങ്ങളിലും ഐതിഹ്യങ്ങളിലും പരാമർശിക്കപ്പെട്ട പക്ഷിയാണ് ഫീനിക്സ് പക്ഷി. പുനരുത്ഥാനത്തിൻ്റെയും ഐശ്വര്യതതിൻ്റേയും സമ്പത്തിൻ്റെയും പ്രതീകമാണ് ഈ പക്ഷി.

വർഗ്ഗം:പുരാണങ്ങൾ

## പ്രതിനിധീകരണം
സ്വന്തം ചാരത്തിൽ നിന്ന് പുനർജനിക്കാൻ കഴിവുള്ള ഒരു പക്ഷിയുടെ കഥയാണ് ഫീനിക്സ് പക്ഷിയുടെ ഇതിഹാസം പറയുന്നത്. അഗ്നി സൃഷ്ടിച്ച മരണം, പുനരുത്ഥാനം, അമർത്യത, സൂര്യൻ എന്നിവയുടെ സാർവത്രിക പ്രതീകമാണിത്. ഒരു ജീവിയേയും ഉപദ്രവിക്കാതെ മഞ്ഞുവീഴ്ചയിൽ മാത്രം ജീവിക്കുന്നു

## ഫീനിക്സ് പക്ഷിയുടെ ഐതിഹ്യം
ഈജിപ്ഷ്യൻ ഐതീഹ്യങ്ങൾ പ്രകാരം 500 വർഷത്തോളം ആയുസ്സുള്ള ചാരത്തിൽ നിന്നും മഹത്വത്തോടെ പറന്നുയരുന്ന അൽഭുത ജീവി.ആയിരത്തി നാനൂറ്റി അറുപതുവർഷത്തെ ഇടവേളകളിലാണ് ഇത് കാണപ്പെടുന്നതെന്ന് ചിലർ കരുതുന്നു.
നേർത്ത കാലുകളുള്ള കഴുകന് സമാനമായതും ആകർഷകമായ ചിറകുള്ളതും, ഉയരുന്ന സൂര്യനോടും തീയോടും ബന്ധപ്പെട്ട നിറങ്ങൾ, ചുവപ്പ്, ധൂമ്രനൂൽ, മഞ്ഞ നിറങ്ങളിൽ ഇത് കാണപ്പെടുന്നു. . കഴുത്തിൽ തിളക്കമുള്ള തൂവലുകൾ ഉണ്ട്, ശരീരത്തിന്റെ ബാക്കി ഭാഗങ്ങൾ ധൂമ്രവസ്ത്രമാണ്, നീലനിറത്തിലുള്ള വാൽ ഒഴികെ, നീളമുള്ള തൂവലുകൾ പിങ്ക് കലർന്ന നിറത്തിൽ വിഭജിച്ചിരിക്കുന്നു, തൊണ്ട ഒരു ചിഹ്നത്താൽ അലങ്കരിച്ചിരിക്കുന്നു, തലയിൽ പേനകളാൽ അലങ്കരിച്ചിരിക്കുന്നു.

ചില കലാപരമായ പ്രാതിനിധ്യങ്ങളിൽ അതിനെ ചുറ്റിപ്പറ്റിയുള്ള ഒരു തരം ഓറിയോൾ അതിനെ ആകാശത്ത് പ്രകാശിപ്പിക്കുന്നു, മിക്ക ചിത്രങ്ങളിലും നീലക്കണ്ണുകളും നീലക്കല്ലുകൾ പോലെ തിളങ്ങുന്നു.

## ഫീനിക്സ് പക്ഷിയും അശോക ചക്രവർത്തിയും
ഇന്ത്യയിലെ അശോക ചക്രവർത്തിയുടെ കലിംഗ യുദ്ധ വിജയത്തിനും ഒരു ഫീനിക്സ് കഥ പറയാനുണ്ട്. കലിംഗ യുദ്ധത്തിന്റെ വിജയത്തിനായി, തന്റെ സമകാലികനായിരുന്ന ചൈനീസ് ജിൻ രാജവംശത്തിലെ ഒരു രാജാവിൽ നിന്നും അശോക ചക്രവർത്തി വിജയത്തിന്റെ പ്രതീകമായ ഫീനിക്സിന്റെ ചിത്രം വരുത്തിയിരുന്നു എന്ന കഥയാണ് അശോക ചക്രവർത്തിയെയും ഫീനിക്സിനെയും ബന്ധിപ്പിക്കുന്നത്.

## ചൈനീസ് പുരാണം
മരണമില്ലാത്ത ഫീനിക്സ് പക്ഷി വിജയവും പ്രശസ്തിയും അംഗീകാരവും നേടിത്തരുമെന്നാണ് ചൈനീസ് വിശ്വാസം.

പുരാതനകാലത്ത് ചൈനീസ് രാജവംശത്തിലുള്ളവർക്ക് മാത്രമേ ഫീനിക്സ് പക്ഷിയുടെ ചിഹ്നങ്ങൾ ധരിക്കാൻ അവകാശമുണ്ടായിരുന്നുള്ളൂ

ശക്തിയുടെ പ്രതീകമായ ഫീനിക്സ് പക്ഷിയുടെ പ്രതിരൂപം സൂക്ഷിക്കുന്നതിലൂടെ ഏത് ദുർഘട ഘട്ടങ്ങളെയും അതിജീവിക്കാനുള്ള മനോധൈര്യവും ഉന്നതിയിലേക്കും പ്രശസ്തിയിലേക്കും നടന്നു കയറാനുള്ള കഴിവും സ്വായത്തമാവുമെന്നാണ് ഫെംഗ്ഷൂയി വിദഗ്ധർ അഭിപ്രായപ്പെടുന്നത്. നന്ദിയുടെയും വിശ്വാസത്തിന്റെയും സദ്‌ഗുണത്തിൻറെയും കൃപയുടെയും ശക്തിയുടെയും സമൃദ്ധിയുടെയും പ്രതീകമായാണ് പുരാതന ചൈനീസ് ജനത അത് ഫീനിക്സ് പക്ഷിയെ കണ്ടിരുന്നത്.

## മറ്റു നാമങ്ങൾ
സൂര്യന്റെ പക്ഷി, അസീറിയ, അറേബ്യ, ഗംഗ, ദീർഘനാളത്തെ പക്ഷി, ഈജിപ്ഷ്യൻ ബെനു, നേറ്റീവ് അമേരിക്കൻ തണ്ടർബേർഡ്, റഷ്യൻ ഫയർബേർഡ്, ചൈനീസ് ഫാങ് ഹുവാങ്, എന്നിങ്ങനെ വിളിക്കുന്നു.
സേഫ്റ്റി ഗ്ലാസ്സ്

സെല്ലുലോയ്ഡ് പാളികൾ ചേർത്തു വച്ച് രണ്ടോ അതിലധികമോ ചില്ലുകൾ ഒട്ടിച്ചാണ് **സേഫ്റ്റിഗ്ലാസ്സ്** നിർമ്മിക്കുന്നത്. ചില്ലിന്മേൽ അടികൊള്ളുമ്പോൾ അവ പൊട്ടുമെങ്കിലും സെല്ലുലോയ്ഡ് പാളി അവയെ പൊട്ടിച്ചിതറുന്നതിൽ നിന്ന് തടഞ്ഞു നിർത്തുന്നു. വാഹനങ്ങളുടെ മുന്നിലും പിന്നിലും ഉപയോഗിക്കുന്ന ചില്ലുകളിൽ രണ്ടു പാളി ഗ്ലാസ്സുകളാണുള്ളത്. ഗ്ലാസ്സുകളുടെ പാളി കൂടുന്നതനുസരിച്ച് അവയുടെ ശക്തികൂടുകയും ചെയ്യും. ബുള്ളറ്റ് പ്രൂഫ് ചില്ലുകളിൽ രണ്ടിലധികം പാളികളുണ്ട്.  ടഫൻഡ് ഗ്ലാസ്സ്, ലാമിനേറ്റഡ് ഗ്ലാസ്സ്, വയർമെഷ് ഗ്ലാസ്സ്, എൻഗ്രേവെഡ് ഗ്ലാസ്സ് എന്നീ നാലുതരം ഗ്ലാസ്സുകൾ സേഫ്റ്റി ഗ്ലാസ്സിന്റെ വിഭാഗത്തിൽ ഉൾപ്പെടുന്നു. 1903-ൽ ഫ്രഞ്ച് ശാസ്ത്രജ്ഞനായ എഡ്വർഡ് ബെനഡിക്റ്റ്സ് ആണ് **ലാമിനേറ്റഡ് ഗ്ലാസ്സ്** കണ്ടുപിടിച്ചത്. **വയർമെഷ് ഗ്ലാസ്സ് ** കണ്ടുപിടിച്ചത് ഫ്രാൻക് ഷുമാൻ ആണ്.

## ചരിത്രം
1903-ൽ, ഫ്രഞ്ച് ശാസ്ത്രജ്ഞനായ എഡ്വർഡ് ബെനഡിക്റ്റ്സ് തന്റെ ലാബിൽ പരീക്ഷണത്തിൽ മുഴുകുകയായിരുന്നു. പെട്ടെന്ന് ഭാര്യ എന്തോ പറഞ്ഞു വന്നപ്പോൾ അദ്ദേഹം ചാടിപിടഞ്ഞെഴുന്നേറ്റു. എഴുന്നേല്ക്കുന്നതിനിടയിൽ മേശപ്പുറത്തിരുന്നിരുന്ന സെല്ലുലോയ്ഡ് നിറച്ച ഫ്ലാസ്ക് നിലത്തേക്ക് മറിഞ്ഞുവീണു. നിലംനിറയെ ചില്ലുകൾ ചിതറികിടക്കുന്നതു പ്രതീക്ഷിച്ച ബെനഡിക്റ്റ്സും ഭാര്യയും ചില്ലുകൾ ഫ്ലാസ്കിന്റെ രൂപത്തിൽ കൂടികിടക്കുന്നത് കണ്ട് അത്ഭുതപ്പെട്ടു. ഉടൻ തന്നെ ബെനഡിക്റ്റ്സിന്റെ ഗവേഷകബുദ്ധി പ്രവർത്തിച്ചു. ചില്ലുകൾ പൊട്ടിച്ചിതറാഞ്ഞതിന്റെ കാരണം കണ്ടെത്താൻ അദ്ദേഹം തീരുമാനിച്ചു. കുറച്ചുദിവസത്തെ ഗവേഷണത്തിനുശേഷം ഫ്ലാസ്കിലെ സെല്ലുലോയ്ഡാണ് ചില്ലുകൾ പൊട്ടിച്ചിതറാതെ സൂക്ഷിച്ചതെന്നന്ന് അദ്ദേഹം കണ്ടെത്തി. ഗവേഷണം തുടർന്ന അദ്ദേഹം രണ്ട് ഗ്ലാസ്സുകൾ ഒരു സെല്ലുലോയ്ഡ് പാളി കൊണ്ട് ഒട്ടിച്ച് പരീക്ഷിച്ചുനോക്കി. ആ പരീക്ഷണം വിജയമായിരുന്നു. അങ്ങനെ ആദ്യത്തെ സേഫ്ടി ഗ്ലാസ്സ് പിറന്നു.

ബെനഡിക്റ്റ്സിന്റെ കണ്ടുപിടിത്തത്തിന് അന്ന് ആർക്കും വലിയ താല്പര്യമൊന്നും തോന്നിയിരുന്നില്ല. എന്നാൽ ഒന്നാം ലോകമഹായുദ്ധക്കാലത്ത് അമേരിക്കൻ കരസേന ഗ്യാസ് മുഖംമൂടികളുടെ ചില്ലുകൾ സേഫ്റ്റി  ഗ്ലാസ്സ് ഉപയോഗിച്ച് നിർമ്മിക്കാൻ തുടങ്ങിയതോടെ ഇവയ്ക്ക് പ്രചാരം വന്നു. ഇന്ന് സേഫ്റ്റിഗ്ലാസ്സുകളില്ലാത്ത വാഹനങ്ങളില്ല. വൻകെട്ടിടങ്ങൾക്കു ചുറ്റും വിരിച്ചിരിക്കുന്ന ഗ്ലാസ്സുകൾ പോലും സേഫ്റ്റിഗ്ലാസ്സുകളാണ്.

## അവലംബം

വർഗ്ഗം:ഗ്ലാസ്സ്
വഞ്ചികുളം തടാകം

കേരളത്തിലെ തൃശൂർ ജില്ലയിൽ കാണപ്പെടുന്ന ഒരു ശുദ്ധജലതടാകമാണ് **വഞ്ചികുളം തടാകം**. പണ്ടുകാലങ്ങളിൽ തൃശ്ശൂർ  കൊച്ചി എന്നീ നഗരങ്ങളെ തമ്മിൽ ബന്ധിപ്പിക്കുവാൻ ഉപയോഗിച്ചിരുന്ന ഒരു ജലഗതാഗത മാർഗ്ഗം കൂടിയായിരുന്നു ഇത് .

## ചരിത്രം
പണ്ടുകാലങ്ങളിൽ ചരക്കുനീക്കത്തിനും  യാത്ര മാർഗ്ഗത്തിനായി ആളുകൾ വഞ്ചികുളം തടാകത്തെ ഉപയോഗിച്ചിരുന്നു. പ്രധാനമായും തൃശ്ശൂർ, എറണാകുളം, ആലപ്പുഴ എന്നിവിടങ്ങളിലേക്കുള്ള ഒരു ജലഗതാഗത മാർഗ്ഗമായിരുന്നു ഈ തടാകം. എന്നാൽ ഷൊർണ്ണൂർ–കൊച്ചിൻ ഹാർബർ വിഭാഗം റെയിൽവേ പാതയുടെ വരവോടുകൂടി  ഈ ജലഗതാഗത മാർഗ്ഗം അന്യംനിന്നു.

## അവലംബം

വർഗ്ഗം:കേരളത്തിലെ ശുദ്ധജലതടാകങ്ങൾ
വടക്കേച്ചിറ

കേരളത്തിലെ തൃശ്ശൂർ നഗരത്തിലെ പുരാതനമായ 4 കുളങ്ങളിൽ ഒന്നാണ് **വടക്കേച്ചിറ**. ശക്തൻ തമ്പുരാൻ (1751-1805) പണികഴിപ്പിച്ച ഈ കുളം തൃശ്ശൂർ ജില്ലയുടെ ശ്രദ്ധയാകർഷിക്കുന്ന സ്ഥലം കൂടിയാണ്. ഇതിന്റെ ഇപ്പോഴത്തെ ഉടമസ്ഥതാവകാശം  കൊച്ചിൻ ദേവസ്വം ബോർഡിനാണ്.

## ചരിത്രം
കൊച്ചി രാജകുടുംബത്തിലെ രാജാവായ  ശക്തൻ തമ്പുരാൻ ജലസംഭരണത്തിനും വിതരണത്തിനുമായി തൃശ്ശൂർ ജില്ലയിൽ 4 കുളങ്ങൾ പണികഴിപ്പിച്ചിരുന്നു. *അവ വടക്കേച്ചിറ, [[പടിഞ്ഞാറെ ചിറ]], [[തെക്കേച്ചിറ]], [[കിഴക്കേ ചിറ]] എന്നിവയാണ്*. *കൊച്ചിൻ രാജകുടുംബത്തിലെ അംഗങ്ങളും അശോകേശ്വരം ക്ഷേത്രത്തിലെ പൂജാരികളും വടക്കേ മൂലയിലെ കുളത്തിന്റെ ഭാഗമാണ് കുളിക്കുന്നതിനായി ഉപയോഗിച്ചിരുന്നത്. പൊതുജനങ്ങൾക്കുവേണ്ടി തെക്കേ മൂലയും അനുവദിച്ചിരുന്നു. 19-ാം നൂറ്റാണ്ടിൽ ആയി ആനകളെ കുളിപ്പിക്കുന്നതിന് വേണ്ടി ഇവിടെ ഒരു കുളപ്പുരയും  നിർമിച്ചിട്ടുണ്ട്.*

## ജലവിതരണം
1983ൽ വരൾച്ചയുടെ സമയത്ത് മന്ത്രിയായിരുന്ന എം. പി ഗംഗാധരൻ, കേരള ജലവിഭവ മന്ത്രാലയത്തിന്റെ സഹായത്തോടുകൂടി ഈ കുളം 23 ലക്ഷം രൂപ ചെലവഴിച്ച് വൃത്തിയാക്കുകയും 1985ൽ തൃശൂർ ജില്ലയിലെ തേക്കിൻകാട് മൈതാനി യിലേക്കുള്ള ഒരു ജലസ്രോതസ്സായി ഇതിനെ ഉപയോഗിക്കുകയും ചെയ്തു. പിന്നീട് ഈ പദ്ധതി തൃശൂർ നഗരസഭയ്ക്ക് കൈമാറുകയും ചെയ്തു

## അവലംബം

വർഗ്ഗം:തൃശ്ശൂർ ജില്ലയിലെ കുളങ്ങൾ
വർഗ്ഗം:തൃശ്ശൂർ
കൊടൈക്കനാൽ തടാകം

**കൊടൈകനല് തടാകം**, അഥവാ **കൊടൈ കായൽ** തമിഴ്നാട്ടിലെ  ദിണ്ടിഗുൽ ജില്ലയിൽ കൊടയ്ക്കനാൽ നഗരത്തിൽ സ്ഥിതി ചെയ്യുന്ന ഒരു മനുഷ്യനിർമ്മിത തടാകമാണ്. മധുരയിലെ കളക്ടറായിരുന്ന  സര് വെർ ഹെൻറി ലെവിംഗ്ന്ടെ സ്മരണാർത്ഥം 1863ൽ യുഎസ്എയിൽ നിന്നുള്ള ആദ്യകാല മിഷനറിമാരും ബ്രിട്ടീഷുകാരും ചേർന്ന് കൊടൈക്കനാൽ പട്ടണത്തിനിടയിൽ വികസിപ്പിച്ചെടുത്തതാണ് ഈ  ഈ തടാകം.  കൊടൈകനാലിലെ ഏറ്റവും പ്രശസ്തമായ ഭൂമിശാസ്ത്ര ലാൻഡ്മാർക്കും വിനോദ സഞ്ചാര മേഖലയുമാണ് ഇത്.

വർഷങ്ങളായി പൊതുജനങ്ങൾക്കും വിനോദസഞ്ചാരികൾക്കുമായി ഒരു ബോട്ട് ക്ലബ്, ബോട്ട് ഹൗസ്, ബോട്ട് സർവീസ് (റോയിംഗ് ബോട്ടുകൾ, പെഡലിംഗ് ബോട്ടുകൾ, ഒരു പൊതു ഫെറി എന്നിവ) ഇവിടെ പൂർണ്ണമായും പ്രവർത്തനക്ഷമമായതോടെ, വിനോദസഞ്ചാരത്തിന് സൗന്ദര്യാത്മക പ്രാധാന്യമുള്ളതായി തടാകം മാറിയിരിക്കുന്നു. വേനൽക്കാലത്ത് വിനോദസഞ്ചാരികളെ ആകർഷിക്കുന്ന ഒരു പതിവ് സവിശേഷതയാണ് ഇവിടുത്തെ ബോട്ട് മത്സരവും പുഷ്പ പ്രദർശനങ്ങളും. തടാകത്തോട് ചേർന്നാണ് ബ്രയാന്റ് പാർക്ക് സ്ഥിതി ചെയ്യുന്നത്.

## അവലംബം

വർഗ്ഗം:തമിഴ്നാട്ടിലെ തടാകങ്ങൾ
ഫിൽമോർ

**ഫിൽമോർ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ വെഞ്ചുറ കൗണ്ടിയിലുൾപ്പെട്ടതും സാന്ത ക്ലാര നദീതടത്തിൽ  സ്ഥിതിചെയ്യുന്നതുമായ ഒരു നഗരമാണ്.  സമ്പന്നവും ഫലഭൂയിഷ്ഠമായ മണ്ണുള്ളതും ഒരു ഒരു കാർഷിക മേഖലയുമായ ഫിൽമോറിന് 1887 ൽ താഴ്‍വരയിലൂടെ സതേൺ പസഫിക് കമ്പനിയുടെ റെയിൽറോഡ് നിർമ്മിക്കപ്പെട്ടപ്പോൾ സ്ഥാപിതമായ  ചരിത്ര പ്രാധാന്യമുള്ള ഒരു നഗരകേന്ദ്രമുണ്ട്. കമ്പനിയുടെ പസഫിക് സിസ്റ്റത്തിന്റെ മേലധികാരിയായിരുന്ന ജെ.എ. ഫിൽമോറിന്റെ പേര് അവർ ഈ  നഗരത്തിന് നൽകുകയും ചെയ്തു. 2000 ലെ സെൻസസിൽ 13,643 ആയിരുന്ന ഈ നഗരത്തിലെ ജനസംഖ്യ 2010ലെ സെൻസസ് പ്രകാരം 15,002 ആയി വർദ്ധിച്ചിരുന്നു.

## ചരിത്രം
1769 ൽ, സ്പാനിഷ് പോർട്ടോള പര്യവേഷണ സംഘമാണ് കാലിഫോർണിയയുടെ ഉൾനാടൻ പ്രദേശങ്ങൾ ദർശിച്ച , ആദ്യ യൂറോപ്യന്മാർ. അവർ തലേന്നു രാത്രിയിൽ തമ്പടിച്ചിരുന്ന ഇന്നത്തെ റാഞ്ചോ കാമുലോസിനടുത്തുള്ള പാളയത്തിൽനിന്ന് താഴ്‍വരയിലെത്തുകയും ആഗസ്റ്റ് 11 ന് ഫിൽമോററിനു സമീപമുള്ള പ്രദേശത്തു ക്യാമ്പ് ചെയ്യുകയും ചെയ്തു. ഈ പര്യടനസംഘത്തോടൊപ്പം സഞ്ചരിച്ചിരുന്ന ഒരു ഫ്രാൻസിസ്കൻ മിഷനറിയായ ഫ്രേ ജുവാൻ ക്രെസ്പി, ഈ താഴ്‍വരയ്ക്ക് നേരത്തേ “കാനഡ ഡെ സാന്താ ക്ലാര” എന്നു നാമകരണം ചെയ്തിരുന്നു. ആ പര്യവേക്ഷണസംഘം ഏകദേശം 9 മുതൽ 10 മൈൽ വരെ സഞ്ചരിച്ച് ഒരു വലിയ തദ്ദേശീയ ഗ്രാമപ്രദേശത്ത് ക്യാമ്പ് ചെയ്തതായും അദ്ദേഹം രേഖപ്പെടുത്തിയിരിക്കുന്നു.1887 ൽ സതേൺ പസഫിക് റെയിൽവേ ലൈനിന്റെ ആഗമനത്തോടെ സ്ഥാപിതമായ ഈ നഗരം  1914 ൽ സംയോജിപ്പക്കപ്പെട്ടു.1985-ൽ സിറ്റി കൗൺസിൽ ഔദ്യോഗിക ഭാഷ ഇംഗ്ലീഷാക്കാൻ വോട്ടുചെയ്തുവെങ്കിലും 1999 ൽ ഈ പ്രമേയം നിരസിക്കപ്പെട്ടു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
എൻസിനിറ്റാസ്

**എൻസിനിറ്റാസ്**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ, സാൻ ഡിയേഗോ കൗണ്ടിയുടെ നോർത്ത് കൗണ്ടി മേഖലയിൽ സ്ഥിതിചെയ്യുന്ന ഒരു ബീച്ച് നഗരം ആണ്. തെക്കൻ കാലിഫോർണിയയിൽ സ്ഥിതി ചെയ്യുന്ന ഈനഗരം സാൻ ഡിയേഗോയ്ക്ക് ഏകദേശം 25 മൈൽ (40 കിലോമീറ്റർ) വടക്കായും ലോസ് ആഞ്ജലസിന് 95 മൈൽ (153 കിലോമീറ്റർ) തെക്കുമായാണു സ്ഥിതിചെയ്യുന്നത്. 2000-ലെ സെൻസസ് പ്രകാരം 58,014 ആയിരുന്ന നഗരത്തിലെ ജനസംഖ്യ 2010-ലെ സെൻസസിൽ 59,518 ആയി വർദ്ധിച്ചിരുന്നു.

## ചരിത്രം
ഒരു സ്പാനിഷ് നാമമായ എൻസിനാറ്റിൻറെ അർത്ഥം  "ലിറ്റിൽ ഓക്ക്സ്" എന്നാണ്. 1986 ൽ നഗരം ഏകീകരിക്കപ്പെടുന്നതിന് ചരിത്രപ്രധാനമായ എൻസിനിറ്റാസ്, ന്യൂ എൻസിനിറ്റാസ് (വില്ലേജ് പാർക്ക് തുടങ്ങിയവ), ല്യൂക്കാഡിയ, കാർഡിഫ്-ബൈ-ദ-സീ, ഒലിവെൻഹൈൻ തുടങ്ങിയ സമൂഹങ്ങളിലെ വോട്ടർമാരിൽ 69.3 ശതമാനം പേരും അനുകൂലിച്ചിരുന്നു.

## ഭൂമിശാസ്ത്രം
എൻസിനിറ്റാസ് നഗരം നിലനിൽക്കുന്ന അക്ഷാംശ രേഖാംശങ്ങൾ  ആണ്.  അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരമുള്ള ഈ നഗരത്തിൻറെ മൊത്തം വിസ്തീർണ്ണം 20.0 ചതുരശ്ര മൈൽ (52 ചതുരശ്ര കിലോമീറ്റർ) ആണ്. ഇതിൽ 18.8 ചതുരശ്ര മൈൽ (49 ചതുരശ്ര കിലോമീറ്റർ) പ്രദേശം കരഭൂമിയും ബാക്കി 1.2 ചതുരശ്ര മൈൽ (3.1 ചതുരശ്ര കിലോമീറ്റർ) (5.89 ശതമാനം) പ്രദേശം ജലം ഉൾപ്പെട്ടതുമാണ്. സമുദ്ര നിരപ്പിൽ നിന്നും 180 അടി (55 മീറ്റർ) ഉയരത്തിലാണ് നഗരം സ്ഥിതി ചെയ്യുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വഡ്ഡപ്പള്ളി തടാകം

തെലങ്കാനയിലെ ഹനംകൊണ്ടയിൽ സ്ഥിതിചെയ്യുന്ന ഒരു തടാകമാണ് **വഡ്ഡപ്പള്ളി തടാകം**.

ഹനംകൊണ്ട, കാശിപെട് എന്നിവിടങ്ങളിലേക്കുള്ള കുടിവെള്ള വിതരണവും ഇവിടെ നിന്നാണ്.

## വിനോദസഞ്ചാര മേഖല
ഈ തടാകത്തിന്റെ പ്രകൃതി മനോഹാരിതയും ഇവിടെ നിർമ്മിച്ചിരിക്കുന്ന ബണ്ടും വിനോദസഞ്ചാരികളെ ഇവിടേക്ക് ആകർഷിക്കുന്നു.

## അവലംബം

വർഗ്ഗം:ഇന്ത്യയിലെ കൃതിമതടാകങ്ങൾ
വർഗ്ഗം:ഇന്ത്യയിലെ കൃത്രിമത്തടാകങ്ങൾ
കുഡാഹി

**കുഡാഹി** ( ), അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിൽ തെക്കുകിഴക്കൻ ലോസ് ആഞ്ചെലസ് കൗണ്ടിയിൽ സ്ഥിതിചെയ്യുന്ന ഒരു നഗരമാണ്. പ്രാദേശിക വലിപ്പമനുസരിച്ച് ഹവായിയൻ ഗാർഡൻസ് കഴിഞ്ഞാൽ, കുഡാഹി ലോസ് ആഞ്ചെലസ് കൗണ്ടിയിലെ രണ്ടാമത്തെ ചെറിയ നഗരമാണ് ഇതെങ്കിലും അമേരിക്കൻ ഐക്യനാടുകളിലെ മറ്റേതെങ്കിലും സംയോജിപ്പിക്കപ്പെട്ട മുനിസിപ്പാലിറ്റികളിലേതിനേക്കാൾ ഏറ്റവും ഉയർന്ന ജനസാന്ദ്രതയാണ് ഇവിടെയുള്ളത്. “ഗേറ്റ്‍വേ സിറ്റീസ്” മേഖലയുടെ ഭാഗമാണ്  ഈ നഗരം. കുഡാഹി നഗരത്തിലെ ജനസംഖ്യയിൽ മുഖ്യഭാഗം ലാറ്റിൻ അമേരിക്കയുമായി സാംസ്കാരികബന്ധമുള്ളവരാണ്.  2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 23,805 ആയിരുന്നു.

## '''ചരിത്രം'''
കുഡാഹി അതിന്റെ സ്ഥാപകനും മാംസം പാക്കു ചെയ്യുന്ന കമ്പനിയുടെ ഉടമയുമായിരുന്ന ബാരൺ മൈക്കിൾ കുഡാഹിയുടെ പേരിൽ അറിയപ്പെടുന്നു. 1908 ൽ “റാഞ്ചോ സാൻ അന്റോണിയോ” യിലെ 2,777 ഏക്കർ (11.2 ചതുരശ്ര കിലോമീറ്റർ) യഥാർത്ഥ ഭൂപ്രദേശം വാങ്ങിയ ഇദ്ദേഹം, പുനർവിൽപ്പന നടത്തുവാനായി 1 ഏക്കർ വീതമുള്ള (4,000 മീറ്ററുകൾ) പല ഖണ്ഡങ്ങളായി ഈ ഭൂമി വിഭജിക്കുകയും ചെയ്തു.  "കഡായി ലോട്ട്സ്" എന്നറിയപ്പെട്ട ഈ ഖണ്ഡങ്ങളാക്കിയ ഭൂമികൾ അവയുടെ അളവുകൾക്കു ശ്രദ്ധേയമായിരുന്നു-മിക്ക കേസുകളിലും, 50 മുതൽ 100 അടി വരെ (15 മുതൽ 30 മീറ്റർ വരെ) വീതിയും 600 മുതൽ 800 അടി വരെ (183 മുതൽ 244 മീറ്റർ വരെ) നീളവുമുണ്ടായിരുന്ന ഇവ, മിക്ക അമേരിക്കൻ പട്ടണങ്ങളിലേയും സാധാരണ ഒരു നഗര ബ്ലോക്കിനോ അതിലധികമോയുള്ള പ്രദേശങ്ങളുടെയോ നീളത്തിനു തത്തുല്യമായിരുന്നു. ഇങ്ങനെയുള്ള തുണ്ടുഭൂമികൾ പലപ്പോഴും "റെയിൽറോഡ് ലോട്സ്" എന്നറിയപ്പെട്ടിരുന്നു. പ്രദേശത്തെ പുതിയ താമസക്കാർക്ക് വലിയ പച്ചക്കറിത്തോട്ടം, ഫലവൃക്ഷത്തോപ്പുകൾ (സാധാരണ ഓറഞ്ചുമരങ്ങൾ), കോഴികളുടെ മുട്ടയിൽ കേന്ദ്രം, കുതിര ലായങ്ങൾ എന്നിവയുടെ ഉപയോഗത്തിനായി അനുവദിച്ചിരുന്നു. ലോവർ ലോസ് ആഞ്ചലസ്, സാൻ ഗബ്രിയേൽ തുടങ്ങിയ നദീ തീരങ്ങളിലെ നഗരങ്ങളിൽ‌ ജനകീയമായ ഈ ക്രമീകരണം അക്കാലത്ത് സർവ്വസാധാരണമായിരുന്നു.  

## ഭൂമിശാസ്ത്രം
ഈ നഗരം നിലനിൽക്കുന്ന അക്ഷാംശ രേഖാംശങ്ങൾ  ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കകൾ പ്രകാരം ഈ നഗരത്തിന്റെ ആകെ വിസ്തീർണം 3.175 ചതുരശ്ര കിലോമീറ്ററാണ് (1.226 ചതുരശ്ര മൈൽ), ഇതിൽ 95 ശതമാനവും കരഭൂമിയാണ്. വടക്കു വശത്ത് ബെൽ, കിഴക്ക് ബെൽ ഗാർഡൻസ്, തെക്കും തെക്കുപടിഞ്ഞാറും സൌത്ത് ഗേറ്റ്, പടിഞ്ഞാറ്  ഹണ്ടിംഗ്ടൺ പാർക്ക് എന്നിവയാണ് ഈ നഗരത്തിൻറെ അതിർത്തികൾ.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
എ ടി എം (2015-ലെ ചലച്ചിത്രം)

അരുൺ നന്ദൻ, തമിഴരശൻ എന്നിവരുടെ തിരക്കഥയിൽ ജെസ്പൽ ഷൺമുഖൻ സംവിധാനം ചെയ്ത് 2015-ൽ പുറത്തിറങ്ങിയ ഒരു മലയാളഹാസ്യചലച്ചിത്രമാണ് **എടിഎം** (*എനി ടൈം മണി*). സംഘം ചേർന്നുള്ള ബാങ്ക് മോഷണത്തിന്റെ കഥയാണ് ചിത്രം പറയുന്നത്. ഭഗത് മാനുവൽ കേന്ദ്രകഥാപാത്രത്തെ അവതരിപ്പിച്ച ഈ ചലച്ചിത്രം 2015 ഡിസംബർ 4-ന് പ്രദർശനത്തിനെത്തി. ഏറെനാളത്തെ ഇടവേളയ്ക്കുശേഷം ബോളിവുഡ് താരം ജാക്കി ഷ്രോഫ്  അഭിനയരംഗത്തേക്കു തിരിച്ചുവരുന്നു എന്ന പ്രത്യേകതയും ഈ ചിത്രത്തിനുണ്ട്.

## കഥാസംഗ്രഹം
ഒരു ചേരിപ്രദേശത്ത് താമസിക്കുന്ന ആന്തോ, തുമ്പ, ചെട്ടി, ബോംബെ എന്നീ കഥാപാത്രങ്ങളെ ചുറ്റിപ്പറ്റിയാണ് ചിത്രത്തിന്റെ കഥ പുരോഗമിക്കുന്നത്. ചെട്ടി ഒരു ബൈക്ക് മോഷ്ടാവും തുമ്പ ഒരു ലഹരിമരുന്ന് വിൽപ്പനക്കാരനുമാണ്. പണ്ടുകാലത്ത് മുംബൈയിലെ ഒരു ദാദയായിരുന്നുവെന്നാണ് ബോംബെ അവകാശപ്പെടുന്നത്. ചെറിയ തോതിലുള്ള മോഷണങ്ങൾ നടത്തി ജീവിക്കുന്ന ഇവർ പലപ്പോഴും വലിയ കുഴപ്പങ്ങളിൽ ചെന്നുചാടാറുണ്ട്.  ഈ നാൽവർ സംഘത്തോടൊപ്പം സ്വാതി (ജാക്കി ഷ്രോഫ്) എന്ന അധോലോകനായകൻ കൂടി ചേരുന്നതോടെ കഥയിൽ വഴിത്തിരിവുണ്ടാകുന്നു. ഇവർ അഞ്ചുപേരും ചേർന്ന് ഒരു ബാങ്ക് കൊള്ളയടിക്കുന്നതാണ് ചിത്രത്തിന്റെ ഇതിവൃത്തം. ബാങ്ക് കൊള്ളയെ തുടർന്നുള്ള സംഭവവികാസങ്ങളിലൂടെ ചിത്രം പുരോഗമിക്കുന്നു.

## അഭിനേതാക്കൾ

* ജാക്കി ഷ്രോഫ്
* ഭഗത് മാനുവൽ
* പ്രവീൺ പ്രേം
* വിനായകൻ
* സുബിക്ഷ
* ഹരി
* കലാഭവൻ റഹ്മാൻ  
* കലാശാല ബാബു
* കുണ്ടറ ജോണി 
* പ്രദീപ് കോട്ടയം 
* സാഗർ ഷിയാസ്
* സീമ ജി. നായർ
* അനൂപ് ഗൗതം

## സ്വീകരണം
പ്രേക്ഷകരെ ആസ്വദിപ്പിക്കുന്ന വിധത്തിൽ ഒരു ബാങ്ക് മോഷണകഥ പറയുവാൻ *എടിഎം* എന്ന ചലച്ചിത്രത്തിനു സാധിച്ചിട്ടുണ്ടെന്ന് *മോളിവുഡ് ടൈംസ്* അഭിപ്രായപ്പെട്ടിരുന്നു.

## അവലംബം

## പുറംകണ്ണികൾ
* 

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
ലാംഡ വെലോറം

**ലാംഡ വെലോറം** ( **λ വെലോറം** , ചുരുക്കിപ്പറയുന്നു **ലാംഡ VEL** , **λ VEL** )ഒരു  നക്ഷത്രം ആണ് ,**സുഹൈൽ** എന്നും പറയുന്നു.തെക്കെൻ നക്ഷത്ര സമൂഹതിൽ . തിളക്കതിൽ മൂന്നാമത്തെ നക്ഷത്രം ആണ്.സൂര്യനിൽ നിന്നും 545 പ്രകാശവർഷം (167 പാർസെകുകൾ) കണക്കാക്കിയാണ് പാരലക്സ് ടെക്നിക് ഉപയോഗിച്ച് നേരിട്ട് ഈ നക്ഷത്രത്തിലേക്കുള്ള ദൂരം അളക്കാൻ കഴിയുക.
ഹോൺവേർട്ട്

**ആന്തോസീറോപ്സിഡ** ഡിവിഷനിൽപ്പെടുന്ന സംവഹന കലകളില്ലാത്ത ഒരു കൂട്ടം സസ്യങ്ങളാണ്  **ഹോൺവേർട്ടുകൾ** .

## വിവരണം

## ജീവിത ചക്രം
ഇടത്ത്‌|ലഘുചിത്രം|334x334ബിന്ദു|Life cycle of a typical hornwort ''Phaeoceros''. Click on the image to enlarge.

## പരിണാമ ചരിത്രം

## വർഗ്ഗീകരണം
ലഘുചിത്രം|200x200ബിന്ദു|The hornwort ''Dendroceros crispus'' growing on the bark of a tree.

### Phylogeny

## ഇത് കൂടെ
* Embryophyte

## അവലംബങ്ങൾ

## External links
* Hornwort Web Portal
* Anthocerotophyta description and fossil history at UCMP
* Classification of the Anthocerotophyta
* New Zealand Anthocerotae
വർഗ്ഗം:ബ്രയോഫൈറ്റകൾ
ലിവർവേർട്ട്

ലളിതമായ ഘടനയുള്ള സംവരണകലകളില്ലാത്ത ഒരു കൂട്ടം സസ്യങ്ങൾ ഉൾപ്പെടുന്ന **മാർച്ചന്റിയോഫൈറ്റ** പായലുകളെ പൊതുവെ **ലിവർവേർട്ടുകൾ** എന്ന് വിളിക്കുന്നു..

## രൂപസവിശേഷതകൾ

### വിവരണം
ഇടത്ത്‌|ലഘുചിത്രം|A thallose liverwort, ''Lunularia cruciata''

### ജീവിത ചക്രം
ലഘുചിത്രം|304x304ബിന്ദു|Life cycle of a ''Marchantia''-like liverwort

#### അലൈംഗിക പ്രത്യുത്പാദനം

## പരിസ്ഥിതി

## വർഗ്ഗീകരണം

## അവലംബങ്ങൾ

വർഗ്ഗം:ബ്രയോഫൈറ്റകൾ
കറബുരുൻ-സസാൻ മറൈൻ പാർക്ക്

**കറബുരുൻ-സസാൻ മറൈൻ പാർക്ക്**, തെക്കുപടിഞ്ഞാറൻ അൽബേനിയയിലെ വെലോറ കൗണ്ടിയിൽ സ്ഥിതിചെയ്യുന്ന ഒരു മറൈൻ പാർക്കാണ്. ഈ മറൈൻ ഉദ്യാനത്തിന് 125.70 ചതുരശ്രകിലോമീറ്റർ (48.53 ചതുരശ്ര മൈൽ) വിസ്തൃതിയുണ്ട്. കറബുരാൻ  അർദ്ധ ദ്വീപും രാജ്യത്തെ ഏറ്റവും വലിയ ദ്വീപായ സസാൻ ദ്വീപും ഈ ഉദ്യാനത്തിലുൾപ്പെട്ടിരിക്കുന്നു. 2010 ൽ സ്ഥാപിതമായ ഈ ഉദ്യാനം അർദ്ധ ദ്വീപിൻറേയും ദ്വീപിൻറെയും അതിരുകൾ സംരക്ഷിക്കുന്നതോടൊപ്പം വൈവിധ്യമാർന്ന മലനിരകൾ, ഗുഹകൾ, താഴ്ചകൾ, ഉൾക്കടലുകൾ, മലയിടുക്കുകൾ, പാറക്കെട്ടുകൾ നിറഞ്ഞ തീരങ്ങൾ എന്നിവയും ഉൾക്കൊള്ളുന്നു. പാർക്ക് രണ്ടാമൻ എന്ന നിലയിൽ ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ (IUCN) ഈ ഉദ്യാനത്തെ കാറ്റഗറി II ൽ ഉൾപ്പെടുത്തിയിട്ടുണ്ട്. ഇത് പ്രധാനപ്പെട്ട പക്ഷികളെയും സസ്യയിനങ്ങളെയും പിന്തുണക്കുന്നതിനാൽ ഒരു പ്രധാന പക്ഷി, സസ്യ മേഖലയായി  തിരിച്ചറിയപ്പെട്ടിട്ടുണ്ട്.

## ആകർഷണങ്ങൾ

## അവലംബം

വർഗ്ഗം:അൽബേനിയയിലെ ദേശീയോദ്യാനങ്ങൾ
ട്രാഫിക് ലൈറ്റ്

വൻനഗരങ്ങളിൽ ഗതാഗത സംവിധാനം നിയന്ത്രിക്കുന്നത് പച്ച, മഞ്ഞ, ചുവപ്പ് എന്നീ നിറങ്ങളിലുളള **ട്രാഫിക് ലൈറ്റുകൾ** ഉപയോഗിച്ചാണ്. 1868-ൽ ബ്രിട്ടീഷുകാരനായിരുന്ന ജെ.പി.നൈറ്റ് ആണ് ട്രാഫിക് ലൈറ്റ് കണ്ടുപിടിച്ചത്.

## ചരിത്രം
1868 ഡിസംബർ 9ന് ലണ്ടനിലെ പാർലമെന്റ് ഹൗസിനുപുറത്താണ് ആദ്യത്തെ ട്രാഫിക് ലൈറ്റ് സ്ഥാപിച്ചത്. ബ്രിഡ്ജ് സ്ട്രീറ്റ്, ഗ്രേറ്റ് ജോർജ്ജ് സ്ട്രീറ്റ്, പാർലമെന്റ് സ്ട്രീറ്റ് എന്നീ തെരുവുകളിലെ കാൽനടക്കാരും കുതിരവണ്ടികളും മറ്റുമുള്ള റോഡിലെ ഗതാഗത നിയന്ത്രണമായിരുന്നു ലക്ഷ്യം. പച്ചയും ചുവപ്പും നിറമുള്ള കറങ്ങി കൊണ്ടിരിക്കുന്ന ഗ്യാസ് വിളക്കുകളായിരുന്നു ഇവ. എന്നാൽ 1869 ജനുവരി 2ന് ഉണ്ടായ ഒരു സ്ഫോടനത്തിൽ ഈ വിളക്ക് തകരുകയും ഇത്പ്രവർത്തിച്ചുകൊണ്ടിരുന്ന പോലീസുകാരന് പരുക്കേൽക്കുകയും ചെയ്തു.

കാൽനൂറ്റാണ്ട് കഴിഞ്ഞപ്പോഴേയ്ക്കും നഗരങ്ങളിലെ റോഡുകൾ മോട്ടോർ വാഹനങ്ങൾ കൈയടക്കി തുടങ്ങി. ഗതാഗത കുരുക്ക് അവസാനിപ്പിക്കാൻ എന്തെങ്കിലും സംവിധാനം കൊണ്ടുവരണമെന്ന് അമേരിക്കയിലെ മിഷിഗണിൽ പോലീസുകാരനായിരുന്ന വില്യം പോട്ട്സിനു തോന്നി. റെയിൽവേ ഉപയോഗിച്ചിരുന്ന ട്രാഫിക് ലൈറ്റ് സംവിധാനം റോഡിലും ഉപയോഗിക്കാനായിരുന്നു അദ്ദേഹത്തിന്റെ പദ്ധതി. എന്നാൽ തീവണ്ടികൾക്ക് നേരെ പോകാനുള്ള സിഗ്നൽ മാത്രം ലഭിച്ചാൽ മതിയെങ്കിൽ റോഡിലെ വാഹനങ്ങൾക്ക് ഇരുവശത്തേയ്ക്കും തിരിഞ്ഞു പോകാനുള്ള സിഗ്നൽ കൂടി ലഭിക്കേണ്ടിയിരുന്നു. കുറെ നാളത്തെ പരിശ്രമത്തിനുശേഷം ചുവപ്പ്, തവിട്ടു കലർന്ന മഞ്ഞ, പച്ച എന്നീനിറങ്ങളിലുള്ള ലൈറ്റുകൾ അദ്ദേഹം നിർമ്മിച്ചു.1920-ൽ മിഷിഗണിലും വുഡ്വാർഡിലും ഈ ട്രാഫിക് ലൈറ്റുകൾ സ്ഥാപിച്ചു.  ഒരു വർഷത്തിനുള്ളിൽ ഡെഡ്രോയിറ്റിലെ പ്രധാനപ്പെട്ട 15 തെരുവുകളിൽ പോട്ട്സിന്റെ ട്രാഫിക് ലൈറ്റുകൾ സ്ഥാപിച്ചു കഴിഞ്ഞിരുന്നു.

ഇതേ കാലഘട്ടത്തിൽ ഗാരറ്റ് അഗസ്റ്റസ് മോർഗൻ എന്ന ആഫ്രിക്കൻ വംശജനായ അമേരിക്കക്കാരൻ ഓ്ട്ടോമാറ്റിക് ട്രാഫിക് സിഗ്നൽ സംവിധാനം ആവിഷ്കരിച്ചു. ഈ രണ്ടു കണ്ടുപിടിത്തങ്ങളും ചേർന്നാണ് പിൽക്കാലത്ത് ആധുനിക ട്രാഫിക് സിഗ്നൽ സംവിധാനം ഉണ്ടായത്.

## അവലംബം

## പുറത്തേയ്ക്കുള്ള കണ്ണികൾ

* FHWA Arterial Management Website, latest information on traffic signal operations
* Traffic Lights by Ed Pegg, Jr., Wolfram Demonstrations Project: demonstrates that there are "seven distinct light cycles that will prevent collisions."
* Animations of various US signal phasings 
* Micro Controller based Traffic Light Controller.
* SCATS&nbsp;– Sydney Coordinated Adaptive Traffic System 
* InSync: The #1 Self-Optimizing Traffic Signal System. Pioneer in Artificial Intelligence and Robotics for Traffic Signal Optimization
* Safety Evaluation of Converting Traffic Signals from Incandescent to Light-emitting Diodes: Summary Report Federal Highway Administration
* Safety Evaluation of Discontinuing Late-night Flash Operations at Signalized Intersections: Summary Report Federal Highway Administration
* Traffic signals, 1922, digitized NYPD photograph from the Lloyd Sealy Library Digital Collections
* 100th Anniversary of Traffic Light Systems 
* Photos of pedestrian signals from various countries

വർഗ്ഗം:ഗതാഗത നിയമങ്ങൾ
വർഗ്ഗം:വിളക്കുകൾ
ലോസ് കാർഡോണെസ് ദേശീയോദ്യാനം

**ലോസ് കാർഡോണെസ് ദേശീയോദ്യാനം**, അർജന്റൈൻ നോർത്ത്‍വെസ്റ്റ് പ്രവിശ്യയിലെ സാൻ കാർലോസ്, കാച്ചി വകുപ്പുകൾക്കുള്ളിൽ, സാൾട്ട പ്രവിശ്യയുടെ മധ്യ-പടിഞ്ഞാറൻ ഭാഗത്തായി സ്ഥിതിചെയ്യുന്ന അർജന്റീനയിലെ ഒരു ദേശീയ ഉദ്യാനമാണ്.
## സ്ഥാനം
ഈ പാർക്ക് അർജന്റീന മോണ്ടെ പരിസ്ഥിതിയുടെ ഒരു പ്രദേശത്തെ സംരക്ഷിക്കുന്നു.

## ചിത്രശാല

പ്രമാണം:Pncardones.jpg|കാർഡോണെസ്
പ്രമാണം:Los Cardones National Park. Salta-Argentina..jpg|കാർഡോണെസ്
പ്രമാണം:Camino a Cachi.jpg|കാച്ചിയിലേയ്ക്കു നയിക്കുന്ന പാത
പ്രമാണം:Pn los cardones logo.png|ലോഗോ


## അവലംബം

വർഗ്ഗം:അർജന്റീനയിലെ ദേശീയോദ്യാനങ്ങൾ
എ ഡാൻസ് വിത്ത് ഡ്രാഗൺസ്

അമേരിക്കൻ സാഹിത്യകാരൻ ജോർജ് ആർ. ആർ മാർട്ടിന്റെ എ സോങ് ഓഫ് ഐസ് ആൻഡ് ഫയർ പരമ്പരയിലെ ഏഴ് ആസൂത്രിത നോവലുകളിൽ അഞ്ചാമത്തെതാണ് **എ ഡാൻസ് വിത്ത് ഡ്രാഗൺസ്**. ചില പ്രദേശങ്ങളിൽ *ഡ്രീംസ് ആന്റ് ഡസ്റ്റ്*, *ആഫ്റ്റർ ദ ഫീസ്റ്റ്* എന്നിങ്ങനെ രണ്ട് പേപ്പർബാക്ക് പതിപ്പുകളായി പ്രസിദ്ധീകരിച്ചു. എച്ച്ബിഒയുടെ ടെലിവിഷൻ അനുകരണത്തിനിന്റെ പ്രാരംഭത്തിനു ശേഷം പുറത്തിറങ്ങിയ പരമ്പരയിലെ ആദ്യ നോവൽ കൂടിയായിരുന്നു ഇത്.  

1040 പേജുകളുള്ള യുഎസ് ഹാർഡ്കവർ 2011 ജൂലൈ 12-ന് ഔദ്യോഗികമായി പ്രസിദ്ധീകരിക്കപ്പെട്ടു. ഏതാനും ആഴ്ചകൾക്കു ശേഷം പബ്ലിളീഷേർസ് വീക്കിലിയിലും യുഎസ്എ ടുഡേ എന്നിവയുടെ ബെസ്റ്റ് സെല്ലർ ലിസ്റ്റിലുമുണ്ടായിരുന്നു. ഈ നോവൽ പിന്നീട് ഗെയിം ഓഫ് ത്രോൺസിന്റെ. അഞ്ചാം സീസണായി ടെലിവിഷനിൽ ഈ നോവൽ രൂപപ്പെടുത്തിയിരുന്നു. ഈ പുസ്തകത്തിന്റെ മൂലകങ്ങൾ പരമ്പരയിലെ മൂന്നാം, നാലാമത്തെയും ആറാം സീസുകളിലെയും പരമ്പരകളിലും പ്രത്യക്ഷപ്പെട്ടിട്ടുണ്ട്.

## അവലംബം

## ബാഹ്യ കണ്ണികൾ
* Official website of author George R. R. Martin
* Internet Speculative Fiction Database
* 
* 
* 

വർഗ്ഗം:അമേരിക്കൻ ഫാന്റസി നോവൽ
വർഗ്ഗം:ജോർജ് ആർ.ആർ മാർട്ടിൻ നോവലുകൾ
ബുട്രിൻറ് ദേശീയോദ്യാനം

**ബുട്രിൻറ് ദേശീയോദ്യാനം** തെക്കൻ അൽബേനിയയിൽ സ്ഥിതിചെയ്യുന്ന ഒരു ദേശീയോദ്യാനമാണ്.  ഇത് സാരാൻഡേയ്ക്ക് 18 കിലോമീറ്റർ (11 മൈൽ) തെക്ക് ഭാഗത്തായി വ്ലോറെ കൌണ്ടിയിലെ സരാൻഡേയ്ക്കു സമീപത്തായി സ്ഥിതി ചെയ്യുന്നു. ഈ ദേശീയോദ്യാനം 9,424 ഹെക്ടർ (94.24 ചതുരശ്രകിലോമീറ്റർ) പ്രദേശത്തായി, മലനിരകൾ, ശുദ്ധജല തടാകങ്ങൾ, ഈർപ്പനിലങ്ങൾ, ഉപ്പു പാടങ്ങൾ, ചതുപ്പു പ്രദേശങ്ങൾ, തുറസ്സായ സമതലങ്ങൾ, ദ്വീപുകൾ, 1,200 വ്യത്യസ്ത ഇനം ജീവജാലങ്ങൾ സസ്യവർഗ്ഗങ്ങൾ എന്നിവയെ ഉൾക്കൊള്ളുന്നു.

## അവലംബം

വർഗ്ഗം:അൽബേനിയയിലെ ദേശീയോദ്യാനങ്ങൾ
ഫ്രാങ്ക്ഫർട്ട്

ജർമ്മനിയിലെ വൻ നഗരങ്ങളിൽ ഒന്നാണ് **ഫ്രാങ്ക്ഫർട്ട്** (ജർമ്മൻ: **ഫ്രാങ്ക്ഫുർട്ട്**). വെസ്റ്റ്-സെന്റ്രൽ ജർമ്മനിയിൽ മൈൻ നദിക്കരയിൽ (റൈൻ നദിയുടെ പോഷകനദി) സ്ഥിതി ചെയ്യുന്നു. ജർമ്മനിയുടെ സാമ്പത്തിക തലസ്ഥാനമായ ഫ്രാങ്ക്ഫർട്ട് ഹെസ്സെ സംസ്ഥാനത്തിലെ ഏറ്റവും വലിയ നഗരവും ജർമ്മനിയിലെ അഞ്ചാമത്തെ വലിയ നഗരവുമാണ്. ജർമ്മനിയിലെ ഏറ്റവും വലുതും തിരക്കേറിയതുമായ വിമാനത്താവളം ഫ്രാങ്ക്ഫർട്ടിലേതാണ്. മൈൻ നദിക്കരയിൽ സ്ഥിതി ചെയ്യുന്നതിനാൽ **ഫ്രാങ്ക്ഫുർട്ട് അം മൈൻ** എന്നാണ് ജർമ്മനിൽ ഔദ്യോഗിക പേര്.

## ഇതും കാണുക
* ഫ്രാങ്ക്ഫർട്ട് സർവ്വകലാശാല

## അവലംബം

വർഗ്ഗം:ഫ്രാങ്ക്ഫർട്ട്
വർഗ്ഗം:ജർമ്മനിയിലെ നഗരങ്ങൾ
ഷെബെനിക്-ജബ്ലാനിക്ക ദേശീയോദ്യാനം

ലഘുചിത്രം|300px

**ഷെബെനിക്-ജബ്ലാനിക്ക ദേശീയോദ്യാനം** (), കിഴക്കൻ അൽബാനിയയിലെ റിപ്പബ്ലിക്ക് ഓഫ് മാസിഡോണിയയുമായി അതിർത്തി പങ്കിടുന്ന പ്രദേശത്തുള്ള ഒരു ദേശീയ ഉദ്യാനമാണ്. 33,927.7 ചതുരശ്ര കിലോമീറ്ററാണ് (3,392,770 ഹെക്ടർ) പ്രദേശത്തായി മലനിരകൾ, ഗ്ലേഷ്യൽ തടാകങ്ങൾ, ഇടതൂർന്ന കോണിഫറസ്, ഇലപൊഴിയും വനങ്ങൾ, ആൽപൈൻ ഭൂപ്രകൃതികൾ എന്നിവയടങ്ങിയതാണ് ഈ ദേശീയോദ്യാനം. 

ദേശീയോദ്യാനം നിലനിൽക്കുന്ന പ്രദേശത്തിൻറെ ഉയരം അഡ്രിയാറ്റിക്കിൽനിന്ന് ഷെബെനിക് പർവ്വതത്തിൻറെ കൊടുമുടിവരെ 300 മീറ്റർ മുതൽ 2,200 മീറ്റർ വരെയായി വ്യത്യാസപ്പെട്ടിരിക്കുന്നു. സമീപത്തെ ഷെബനിക്ക്, ജബ്ലാനിക്ക പർവ്വതങ്ങളുടെ പേരാണ് ദേശീയോദ്യാനത്തിൻറെ പേരിന് നിദാനമായിരിക്കുന്നത്. തെക്കു കിഴക്കൻ യൂറോപ്പിൽ വളരെ വേഗത്തിൽ അപൂർവ്വമായിരിക്കൊണ്ടിരിക്കുന്ന തവിട്ടുകരടി, ഗ്രേ വുൾഫ്, യൂറോപ്യൻ ഓർട്ടർ, ഷമോയിസ്, വംശനാശ ഭീഷണിയുള്ള ബാൽക്കൻ ലിൻക്സ് എന്നിവയുൾപ്പടെയുള്ള വിവിധ ഇനം ജീവിവർഗങ്ങൾ ദേശീയോദ്യാനത്തിനുള്ളിലെ മേഖലയിൽ വസിക്കുന്നു.

## അവലംബം

വർഗ്ഗം:അൽബേനിയയിലെ ദേശീയോദ്യാനങ്ങൾ
പ്രെസ്പ ദേശീയോദ്യാനം

**പ്രെസ്പ ദേശീയോദ്യാനം** (), തെക്കുപടിഞ്ഞാറൻ അൽബേനിയയിൽ ഗ്രീസ്, മാസിഡോണിയ എന്നീ രാജ്യങ്ങളുടെ ഒരു ബോർഡർ ത്രികോണത്തിൽ സ്ഥിതിചെയ്യുന്ന ഒരു ദേശീയ ഉദ്യാനമാണ്. ഏകദേശം 277.5 ചതുരശ്രകിലോമീറ്റർ (107.1 ചതുരശ്ര മൈൽ) വിസ്തീർണ്ണമുള്ള ഈ ദേശീയോദ്യാനത്തിൽ  പ്രെസ്പ തടാകം, സ്മോൾ പ്രെസ്പ തടാകം എന്നിവ ഉൾപ്പെടുന്നു.

## അവലംബം

വർഗ്ഗം:അൽബേനിയയിലെ ദേശീയോദ്യാനങ്ങൾ
തെത് ദേശീയോദ്യാനം

**തെത് ദേശീയോദ്യാനം** (), വടക്കൻ അൽബേനിയയിലെ ഒരു ദേശീയോദ്യാനമാണ്. ഈ ദേശീയോദ്യാനം അൽബേനിയൻ ആൽപ്സ് കേന്ദ്രീകൃതമായി ഏകദേശം 2,630 ഹെക്ടർ (26.3 ചതുരശ്ര കിലോമീറ്റർ) പ്രദേശത്തു പരന്നുകിടക്കുന്നു. ഇത് ശാല താഴ്വരയുടെ വലിയൊരു ഭാഗം ഉൾക്കൊള്ളുന്നു.  വിവിധ ആവാസവ്യവസ്ഥകളേയും ജൈവ വൈവിധ്യങ്ങളേയും ഈ പ്രദേശത്തെ സാംസ്കാരിക - ചരിത്ര പൈതൃകങ്ങളേയും സംരക്ഷിക്കുന്നതിനായിട്ടാണ് ഈ ദേശീയോദ്യാനം സ്ഥാപിക്കപ്പെട്ടത്. ഇതിൻറ ഭൂരിഭാഗവും ഉയർന്ന ഭൂപ്രദേശങ്ങളും താഴ്വാരങ്ങൾ, നദികൾ, പർവതങ്ങൾ, വെള്ളച്ചാട്ടങ്ങൾ, ഇടതൂർന്ന വനങ്ങൾ, പാറക്കെട്ടുകൾ എന്നിവയുൾപ്പെടെ വൈവിധ്യമാർന്ന പ്രകൃതി സവിശേഷതകൾ നിറഞ്ഞതാണ്.

## അവലംബം

വർഗ്ഗം:അൽബേനിയയിലെ ദേശീയോദ്യാനങ്ങൾ
ഡാജ്തിദേശീയോദ്യാനം

**ഡാജ്തി ദേശീയോദ്യാനം**, മദ്ധ്യ അൽബാനിയയിലെ ഒരു ദേശീയോദ്യാനമാണ്. ഈ ദേശീയോദ്യാനം 293.84 ചതുരശ്രകിലോമീറ്ററിൽ (113.45 ചതുരശ്ര മൈൽ) പ്രദേശത്തായി വ്യാപിച്ചു കിടക്കുന്നു. ഇത് അഡ്രിയാറ്റിക് കടലിന് പടിഞ്ഞാറായി 40 കിലോമീറ്റർ (25 മൈൽ) ദൂരത്തിലും ടിരാനയിൽ നിന്ന് ഏകദേശം 26 കിലോമീറ്റർ (16 മൈൽ) കിഴക്കുമായിട്ടാണ് സ്ഥിതിചെയ്യുന്നത്. ഇത് വടക്കുപടിഞ്ഞാറൻ ഭാഗത്ത് ഷ്റ്റാമേ പാസ് ദേശീയോദ്യാനത്തിനും കിഴക്ക് മാലി മേ ഗ്രോപാ-ബിസ്- മാർത്തനേഷ് പരിരക്ഷിത ഭൂപ്രകൃതിയ്ക്കും തൊട്ടടുത്തായാണ് ഇതിന്റെ സ്ഥാനം.

## അവലംബം

വർഗ്ഗം:അൽബേനിയയിലെ ദേശീയോദ്യാനങ്ങൾ
സാൾ ഗജോകാജ് ദേശീയോദ്യാനം

**സാൾ ഗജോകാജ് ദേശീയോദ്യാനം** വടക്കുപടിഞ്ഞാറൻ അൽബേനിയയിലെ ഡിബെർ കൗണ്ടിയിൽ സ്ഥിതിചെയ്യുന്ന ഒരു ദേശീയോദ്യാനമാണ്. വടക്കുവശത്ത് ഇത് ല്യൂറെ ദേശീയോദ്യാനത്തിന്റെ അതിരിനു സമീപമാണ് നിലനിൽക്കുന്നത്.  ഈ ദേശീയോദ്യാനത്തിന്റെ ആകെയുള്ള ഉപരിതല വിസ്തീർണ്ണം 140 ഹെക്ടർ (1.4 ചതുരശ്ര കിലോമീറ്റർ) ആണ്.

1996 ൽ സ്ഥാപിതമായ ഈ ദേശീയോദ്യാനം, ആൽപൈൻ പുൽമേടുകൾ, അരുവികൾ, ഹിമ തടാകങ്ങൾ, താഴ്‍വരകൾ, കന്യാവനങ്ങൾ എന്നിവയുൾപ്പെട്ട പർവ്വത പ്രകൃതിയിലെ വൈവിധ്യമാർന്ന പരിസരത്താൽ സമ്പന്നമാണ്. ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ (IUCN) ഈ ദേശീയോദ്യാനത്തെ  കാറ്റഗറി II പട്ടികയിലുൾപ്പെടുത്തിയിരിക്കുന്നു. ഈ ദേശീയോദ്യാനം അന്തർദേശീയ പ്രാധാന്യമുള്ള ഒരു  സസ്യമേഖലയായി തിരിച്ചറിയപ്പെട്ടിട്ടുണ്ട്.

മനുഷ്യരുടെ ഇടപെടലുകളില്ലാത്ത താഴ്‍വരകളും ഹിമ തടാകങ്ങളും ഇടതൂർന്ന വനങ്ങളും ഉൾപ്പെടെയുള്ള പ്രകൃതിദത്തമായ സവിശേഷതകളാലും വൈവിധ്യത്താലും സമ്പന്നമായ ഒരു പർവ്വത ഭൂപ്രകൃതിയാണ് സാൾ ഗജോകാജ് ദേശീയോദ്യാനത്തിനുള്ളത്. ദേശീയോദ്യാനത്തിന്റെ അഡ്രിയാറ്റിക്കിൽനിന്നുള്ള ഉയരം 600 മീറ്റർ മുതൽ 2,000 മീറ്ററിലും  മുകളിലാണ്. ഈ മേഖലയുടെ ജിയോമോർഫോളജിക്കൽ അവസ്ഥ, ഒരു ചലനാത്മകമായ ഭൂമിശാസ്ത്ര ചരിത്രത്തെ പ്രതിഫലിപ്പിക്കുന്നതോടൊപ്പം ടെക്റ്റോണിക് ചലനങ്ങൾ, ഉദ്യാനത്തിലൂടെ ഒഴുകുന്ന നദികളുടെ കാർന്നെടുക്കൽ‌ പ്രവർത്തനങ്ങൾ തുടങ്ങിയവയേയും പ്രതിഫലിപ്പിക്കുന്നു.  പ്രാദേശിക വലിപ്പം കുറവായ ഈ ദേശീയോദ്യാനത്തിന്റെ ജൈവ വൈവിധ്യവും ആവാസവ്യവസ്ഥയും വളരെ സമൃദ്ധമാണ്. ദേശീയോദ്യാനത്തിന്റെ ഭൂരിഭാഗം പ്രദേശങ്ങളും ചുണ്ണാമ്പുകല്ല്, ഡോളമൈറ്റ് എന്നിവയടങ്ങിയ പ്രതലത്തിൽ വളരുന്ന ബീച്ച്, ഫിർ, പൈൻ, ആഷ്, മാപ്പിൾ തുടങ്ങിയമരങ്ങൾക്കൊണ്ടു സമ്പന്നമാണ്. ദേശീയോദ്യാനത്തിലെ ഇടതൂർന്ന വനങ്ങൾ ഒട്ടേറെ ജന്തുജാലങ്ങൾക്ക് അഭയമരുളുന്നു. അവയിൽ എടുത്തുപറയേണ്ടത് ബ്രൌൺ കരടി, ചാരനിറമുള്ള ചെന്നായ എന്നിവയാണ്. മറ്റു വലിയ സസ്തനികളിൽ ലിൻക്സ്, റോ മാനുകൾ എന്നിവയും പക്ഷികളിൽ  സ്വർണ്ണപ്പരുന്ത് പോലെയുള്ളവയും ഇവിടെ കാണപ്പെടുന്നു.

## അവലംബം

വർഗ്ഗം:അൽബേനിയയിലെ ദേശീയോദ്യാനങ്ങൾ
ദേശീയ കരസേനാ ദിനം (ഇന്ത്യ)

ഇന്ത്യയിൽ ജനുവരി 15 **ദേശീയ കരസേനാ ദിനം** ആയി ആചരിക്കുന്നു. ബ്രിട്ടീഷുകാർ ഇന്ത്യ വിട്ടുപോയതോടെ 1949 ജനുവരി 15-ന് ഇന്ത്യൻ കരസേനയുടെ ആദ്യത്തെ ഇന്ത്യൻ മേധാവിയായി ജനറൽ കരിയപ്പ അധികാരമേറ്റു. ഇതിന്റെ ഓർമ്മയ്ക്കായാണ് എല്ലാവർഷവും ജനുവരി 15-ന് ദേശീയ കരസേനാ ദിനം ആചരിക്കുന്നത്. ഈ ദിവസം രാഷ്ട്രപതിയുടെയും പ്രധാനമന്ത്രിയുടെയും സാന്നിദ്ധ്യത്തിൽ കരസേനയുടെ സൈനികാഭ്യാസ പ്രകടനങ്ങൾ നടക്കാറുണ്ട്. ദേശീയ കരസേനാ ദിനത്തോടൊപ്പം ദേശീയ വ്യോമസേനാ ദിനം (ഒക്ടോബർ 8), ദേശീയ നാവികസേനാ ദിനം (ഡിസംബർ 4) എന്നിവയും ഇന്ത്യയിൽ ആഘോഷിച്ചുവരുന്നു.

## ഇതും കാണുക
* ഇന്ത്യൻ വ്യോമസേന
* ഇന്ത്യൻ നാവികസേന

## അവലംബം

വർഗ്ഗം:ഇന്ത്യയിലെ വിശേഷദിനങ്ങൾ
വർഗ്ഗം:ഇന്ത്യാചരിത്രം
വർഗ്ഗം:ജനുവരി 15
വർഗ്ഗം:ഇന്ത്യൻ കരസേന
ഇർവിൻ, കാലിഫോർണിയ

**ഇർവിൻ,** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ഓറഞ്ച് കൗണ്ടിയിൽ സ്ഥിതിചെയ്യുന്ന ഒരു ആസൂത്രിത നഗരമാണ്. ഇർവിൻ കമ്പനി 1960-കളിൽ ഈ പ്രദേശം വികസിപ്പിക്കാൻ തുടങ്ങുകയും 1971 ഡിസംബർ 28-ന് ഔദ്യോഗികമായി ഇതൊരു സംയോജിത നഗരമായി മാറുകയും ചെയ്തു. 2010-ലെ സെൻസസ് അനുസരിച്ച് 66 ചതുരശ്ര മൈൽ (170 ചതുരശ്ര കിലോമീറ്റർy ഭൂവിസ്തീർണ്ണമുള്ള ഈ നഗരത്തിലെ ആകെ ജനസംഖ്യ 212,375 ആയിരുന്നു. 2016 ൽ ഇത് 258,386 ആയി മാറിയിരുന്നു. അനേകം കോർപ്പറേഷനുകൾ, പ്രത്യേകിച്ച് സാങ്കേതിക വിദ്യാ സംബന്ധമായും അർദ്ധചാലക മേഖലയിലും പ്രവർത്തിക്കുന്ന സ്ഥാപനങ്ങളുടെ ദേശീയ അല്ലെങ്കിൽ അന്താരാഷ്ട്ര  മുഖ്യ കാര്യാലയങ്ങൾ ഇർവിൻ നഗരത്തിലാണു സ്ഥിതിചെയ്യുന്നത്.

കാലിഫോർണിയ സർവകലാശാല - ഇർവിൻ (UCI), കോൺകോർഡിയ യൂണിവേഴ്സിറ്റി, ഇർവിൻ വാലി കോളേജ്, യൂണിവേഴ്സിറ്റി ഓഫ് സതേൺ കാലിഫോർണിയയുടെ (USC) ഓറഞ്ച് കൗണ്ടി സെന്റർ, കാലിഫോർണിയ സ്റ്റേറ്റ് യൂണിവേഴ്സിറ്റി - ഫുലർട്ടൺ (CSUF), ലാ വെർണ സർവകലാശാല, പെപ്പർഡൈൻ സർവ്വകലാശാല എന്നിവയുടെ കാമ്പസുകളടക്കം പല ഉന്നത വിദ്യാഭ്യാസ സ്ഥാപനങ്ങളുടേയും ആസ്ഥാനം ഇവിടെ പ്രവർത്തിക്കുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
തായത്തെരു

കേരളത്തിൽ കണ്ണൂർ ജില്ലയിലെ ഒരു ചെറിയ പ്രദേശമാണ് **തായത്തെരു**, കണ്ണൂർ നഗരവുമായി ഏറ്റവും അടുത്തുകിടക്കുന്ന ഒരു പ്രദേശം . കണ്ണൂർ സർവ്വകലാശാല ആസ്ഥാന മന്ദിരം, മലയാള മനോരമ ഓഫീസ്, ചന്ദ്രിക, തേജസ്‌ എന്നീ ദിന പത്രങ്ങളുടെ ഓഫിസ് എന്നിവയെല്ലാം ഇവിടെ സ്ഥിതി ചെയ്യുന്നു. മലബാർ ചേംബർ ഓഫ് കൊമേഴ്സ്, കണ്ണൂർ തായത്തെരുവിനു സമീപത്താണ് സ്ഥിതിചെയ്യുന്നത്. കുന്നിന് താഴെയുള്ള പ്രദേശമായത് കൊണ്ടാവാം ഇതിന് തായത്തെരു എന്ന് പേര്. വന്നത് ദേശീയപാത 17 (NH 17) വഴി എളുപ്പത്തിൽ എത്താൻ സാധിക്കുമെന്നതാണ് ഈ പ്രദേശത്തിൻറെ മറ്റൊരു പ്രത്യകത .
## അവലംബങ്ങൾ

വർഗ്ഗം:കണ്ണൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
പസഫിക് ഗ്രോവ്

**പസഫിക് ഗ്രോവ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് മോണ്ടെറി കൗണ്ടിയിൽ സ്ഥിതിചെയ്യുന്ന ഒരു തീരദേശ നഗരമാണ്.  അമേരിക്കൻ ഐക്യനാടുകളിലെ സെൻസസ് ബ്യൂറോ കണക്കാക്കിയതുപ്രകാരം ഈ നഗരത്തിലെ  2013 ലെ ജനസംഖ്യ 15,504 ആയിരുന്നു. പോയിന്റ് പിനോസ്, മോണ്ടെറി എന്നിവയ്ക്കിടയിലാണ് പസിഫിക് ഗ്രോവ് നഗരം സ്ഥിതിചെയ്യുന്നത്. പസിഫിക്ക് ഗ്രോവ് നഗരം അതിലെ വിക്ടോറിയൻ ശൈലിയിലുള്ള ഭവനങ്ങൾ, അസിലോമാർ സ്റ്റേറ്റ് ബീച്ച് എന്നിവയുടെ പേരിലാണ് കൂടുതൽ അറിയപ്പെടുന്നത്.  അതുപോലെതന്നെ ഇവിടെ മോണാർക്ക് ചിത്രശലഭങ്ങളുടെ വാർഷിക കുടിയേറ്റം നടക്കുന്നതിനാൽ ഈ നഗരം "ബട്ടർഫ്ലി ടൗൺ യുഎസ്എ" എന്നും അറിയപ്പെടുന്നു. കാലിഫോർണിയയിൽ മറ്റെവിടെയെങ്കിലുമുള്ളതിനേക്കാൾ കൂടുതൽ  ചരിത്ര പ്രാധാന്യമുള്ള വീടുകൾ ഇവിടെ നിലനിൽക്കുന്നു. പസഫിക് ഗ്രോവിലുള്ള 70 ശതമാനം വീടുകളും ചരിത്രപരമായി പ്രാധാന്യമുള്ളതായി കണക്കാക്കപ്പെടുന്നു. അവയിൽ “ബഡ് ആന്റ് ബ്രേക്ക്ഫാസ്റ്റ്” ശൈലിയിലുള്ള പ്രഭാതഭക്ഷണത്തിനു സൌകര്യമുള്ള സത്രങ്ങളായി മാറിയിരിക്കുന്നു.

പോയിന്റ് പിനോസ് ലൈറ്റ് ഹൌസ് എന്ന പടിഞ്ഞാറൻ തീരത്തെ ഏറ്റവും പഴക്കമുള്ള നിരന്തരം പ്രവർത്തിച്ചുകൊണ്ടിരിക്കുന്നതുമായ വിളക്കുമാടം സ്ഥിതിചെയ്യുന്നതിന്റെ പേരിലും ഈ നഗരം പ്രശസ്തമാണ്. പസഫിക് ഗ്രോവ് മ്യൂസിയം ഓഫ് നാച്വറൽ ഹിസ്റ്ററി, പസഫിക് ഗ്രോവ് ആർട്ട് സെന്റർ എന്നിവയും ചരിത്രപരമായ പ്രാധാന്യമുള്ള നഗരകേന്ദ്രത്തിൽ സ്ഥിതിചെയ്യുന്നു. റോജർ സ്പോട്ടിസ്‍വുഡെസിന്റെ 1989 ലെ ചിത്രമായ “ടർണർ & ഹൂച്ച്” അതുപോലെ സാന്ദ്ര ഡീ അഭിനയിച്ച “എ സമ്മർ പാലസ്”എന്നിവയുടെ പ്രധാന ലൊക്കേഷൻ പസഫിക് ഗ്രോവ് നഗരമായിരുന്നു.

## '''സംസ്കാരം'''
ഇവിടുത്തെ തദ്ദേശീയ നിവാസികളായിരുന്ന ഓഹ്ലോൺ ജനത ഇവിടെയുണ്ടായിരുന്ന ഗ്രാമങ്ങളിൽ സ്ഥിരവാസമുറപ്പിക്കുകയും അക്കോണുകളും സരസഫലങ്ങളും പോലെ കാലികമായി ലഭ്യമാകുന്ന ഭക്ഷ്യ വസ്തുക്കൾ ശേഖരിക്കാൻ താൽക്കാലികമായി വിവിദ പ്രദേശങ്ങളിലേയ്ക്കു സഞ്ചരിക്കുകയും ചെയ്തിരുന്നു.  സാൻ ഫ്രാൻസിസ്കോ അർദ്ധദ്വീപിന്റെ  വടക്കേ അറ്റം മുതൽ താഴേയ്ക്ക് ബിഗ് സർന്റെ വടക്കൻ മേഖല വരെയും പടിഞ്ഞാറ് പസഫിക് സമുദ്രം മുതൽ കിഴക്ക് ഡിയാബ്ലോ നിരകൾവരെയുമുള്ള കാലിഫോർണിയൻ മേഖലയിൽ ഒഹ്ലോൺ ജനത അധിവസിച്ചിരുന്നു. അവരുടെ ബൃഹത്തായ അധിവാസ മേഖലയിൽ സാൻ ഫ്രാൻസിസ്കോ അർദ്ധദ്വീപിലെ സാന്താ ക്ലാര താഴ്‍വര, സാന്താ ക്രൂസ് മലനിരകൾ, മോണ്ടെറി ഉൾക്കടൽ ഏരിയ അതുപോലെതന്നെ ഇന്നത്തെ അലമേഡ കൗണ്ടി, കോണ്ട്രാ കോസ്റ്റ കൗണ്ടി, സലിനാസ് താഴ്‍വര എന്നിവയെല്ലാം ഉൾപ്പെട്ടിരുന്നു.  സ്പാനീഷ് കുടിയേറ്റക്കാരുമായി ബന്ധപ്പെടുന്നതിനു മുമ്പുള്ള കാലഘട്ടത്തിൽ ഒഹ്ലോൺ ജനങ്ങൾ അതിസങ്കീർണ്ണമായതും ഏകദേശം 50 വിവിധ “രാഷ്ട്രങ്ങൾ” അല്ലെങ്കിൽ “ഗോത്രങ്ങൾ” ഉൾപ്പെട്ട ഒരു കൂട്ടായ്മ രൂപീകരിച്ചിരുന്നു. ഓരോ രാഷ്ട്രങ്ങളിലും 50 മുതൽ 500 വരെ അംഗങ്ങളും ശരാശരി 200 അംഗങ്ങളും ഉണ്ടായിരുന്നു. അമ്പതിലേറെ ഭിന്നമായ ഒഹ്ലോൺ ഗോത്രങ്ങളും അത്രതന്നെ ഗ്രാമങ്ങളും രേഖപ്പെടുത്തപ്പെട്ടിട്ടുണ്ട്. വിവിധ ഒഹ്ലോൺ ഗ്രാമങ്ങൾ തമ്മിൽ വ്യാപാരം, വിവാഹബന്ധം,  ആചാരപരമായ പരിപാടികൾ അതുപോലെ പരസ്‌പര വിനാശകമായ ഏറ്റുമുട്ടലുകൾ തുടങ്ങിയവ നടന്നിരുന്നു. കൂട നെയ്ത്ത് നൈപുണ്യം, കാലികമായുള്ള ആചാരപരമായ നൃത്തങ്ങൾ,  സ്ത്രീജനങ്ങളുടെയിടയിലെ പച്ചകുത്തൽ, മൂക്ക്, ചെവി കുത്തൽ മറ്റ് ചമയങ്ങൾ എന്നിവയെല്ലാം ഇവരുടെ സാസ്കാരിക പരിപാടികളിൽ ഉൾപ്പെട്ടിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
പാലോസ് വെർഡെസ് എസ്റ്റേറ്റ്സ്

പാലോസ് വെർഡെസ് അർദ്ധദ്വീപിൽ സ്ഥിതിചെയ്യുന്ന **പാലോസ് വെർഡെസ് എസ്റ്റേറ്റ്സ്** അമേരിക്കൻ ഐക്യനാടുകളിലെ കാലിഫോർണിയ ലോസ്‍ ആഞ്ചെലസ് കൌണ്ടിയിൽ സ്ഥിതിചെയ്യുന്ന ഒരു നഗരമാണ്. ഈ നഗരത്തിന്റെ മാസ്റ്റർ പ്ലാൻ തയ്യാറാക്കിയത് അമേരിക്കൻ ലാൻഡ്സ് സ്കേപ്പ് ആർക്കിടെക്ച്യുറും പ്ലാനറുമായ ഫ്രെഡറിക് ലാ ഓംസ്റ്റെഡ് ജൂനിയർ ആണ്. 2010-ലെ സെൻസസ് പ്രകാരം ഇവിടത്തെ ജനസംഖ്യ 13,438 ആണ്. 2000-മാണ്ടിലെ യു.എസ്.സെൻസസ് പ്രകാരം പാലോസ് വെർഡെസ് എസ്റ്റേറ്റ് ലോകത്തിലെ 81-ാമത്തെ സമ്പന്നരാഷ്ട്രങ്ങളിൽ ഒന്നാണ്.

## ഭൂമിശാസ്ത്രം
പാലോസ് വെർഡെസ് എസ്റ്റേറ്റ് നഗരം നിലനിൽക്കുന്ന അക്ഷാംശ രേഖാംശങ്ങൾ  (33.787049, -118.396657) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിൻറെ ആകെ വിസ്തീർണ്ണം  4.8 ചതുരശ്ര മൈൽ (12 ചതുരശ്ര കിലോമീറ്റർ) ആണ്. ഇതിലെ 99% കര ഭൂമിയാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഡിറ്റക്റ്റീവ് മാർക്സിൻ

കോട്ടയം പുഷ്പനാഥിന്റെ അപസർപ്പകനോവലുകളിലെ പ്രധാന കഥാപാത്രമാണ് ഒരു സ്വകാര്യ കുറ്റാന്വേഷകനായ **ഡിറ്റക്റ്റീവ് മാർക്സിൻ** . ഡിറ്റക്ടീവ് പുഷ്പരാജ് എന്ന  കഥാപാത്രത്തിനു പുറമേ മാർക്സിനേയും തന്റെ ഒട്ടേറെ കഥകളിലൂടെ പുഷ്പരാജ് അവതരിപ്പിക്കുന്നു.

## അവലംബം

വർഗ്ഗം:കുറ്റാന്വേഷകരായ കഥാപാത്രങ്ങൾ
പാലോ ആൾട്ടോ

**പാലോ ആൾട്ടോ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാന്താ ക്ലാര കൗണ്ടിയുടെ വടക്കുപടിഞ്ഞാറൻ മൂലയിൽ സാൻ ഫ്രാൻസിസ്കോ ഉൾക്കടൽ മേഖലയിൽ സ്ഥിതിചെയ്യുന്ന ഒരു ചാർട്ടർ നഗരം ആണ്. (ഐക്യനാടുകളിൽ ചാർട്ടർ നഗരം എന്നു വിവക്ഷിക്കുന്നത്, ദേശീയ, പ്രാദേശീയ നിയമങ്ങൾക്കതീതമായി, ഒരു നഗരഭരണകൂടം സ്വന്തം ചാർട്ടർ രേഖയനുസരിച്ച് നിയമം നിർവചിച്ചിരിക്കുന്ന നഗരങ്ങളെയാണ്). 

പാലോ അൾട്ടോ നഗരം സ്ഥാപിച്ചത് ലെലാൻറ് സ്റ്റാൻഫോർഡ് സീനിയറാണ്. അദ്ദേഹം തന്റെ പുത്രനായിരുന്ന ലെലാന്റ് സ്റ്റാൻഫോർഡ് ജൂനിയറിന്റെ മരണത്തെത്തുടർന്ന് സ്റ്റാൻഫോർഡ് സർവ്വകലാശാല സ്ഥാപിച്ച വേളയിലാണ് ഈ നഗരവും സ്ഥാപിച്ചത്. ഈ നഗരത്തിന്റെ പരിധിയിൽ സ്റ്റാൻഫോർഡ് സർവ്വകലാശാലയുടെ ചില ഭാഗങ്ങളും ഉൾപ്പെട്ടിരിക്കുന്നു. ഹ്യൂലെറ്റ്-പക്കാർഡ് (HP), സ്പേസ് സിസ്റ്റംസ് / ലോറൽ, VMware, ടെസ്ല, ഫോർഡ് റിസർച്ച് ആൻഡ് ഇന്നൊവേഷൻ സെന്റർ, PARC, IDEO, സ്കൈപ്പ്, പാലന്തിർ ടെക്നോളജീസ് , ഹ്യൂസ് തുടങ്ങി നിരവധി ഹൈ-ടെക്നോളജി കമ്പനികളുടെ ആസ്ഥാനം കൂടിയാണ് ഈ നഗരം. ഇത് ഗൂഗിൾ,  ഫേസ്ബുക്ക്, ലോജിറ്റെക്, ഇന്റ്യൂട്ട്, പിന്റെറെസ്റ്റ്, പേപാൽ തുടങ്ങിയ ഉന്നത സാങ്കേതിക വിദ്യാ കമ്പനികളുടേയും ജന്മഗേഹമായിട്ടുണ്ട്. 

ഈസ്റ്റ് പാലോ ആൾട്ടോ, മൗണ്ടൻ വ്യൂ, ലോസ് ആൾട്ടോസ്, ലോസ് ആൾട്ടോസ് ഹിൽസ്, സ്റ്റാൻഫോർഡ്, പോർട്ടോള വാലി, മെൻലോ പാർക്ക് തുടങ്ങിയ നഗരങ്ങൾ പാലോ ആൾട്ടോ നഗരവുമായി അതിർത്തികൾ പങ്കിടുന്നു. എൽ പാലോ അൾട്ടോ എന്നു പേരായ ഒരു തീരദേശ റെഡ്‍വുഡ് മരത്തിന്റെ പേരിലാണ് ഈ നഗരം അറിയപ്പെടുന്നത്. 2010 ലെ സെൻസസ് രേഖകൾ പ്രകാരം ഈ നഗരത്തിലെ ആകെ ജനസംഖ്യ 64,403 ആയിരുന്നു. അമേരിക്കൻ ഐക്യനാടുകളിലെ ഏറ്റവും ജീവിതച്ചെലവേറിയ നഗരങ്ങളിലൊന്നാണിത്. രാജ്യത്തെ ജനസംഖ്യയിലെ ഏറ്റവും ഉയർന്ന വിദ്യാഭ്യാസമുള്ളവരാണ് ഇവിടെ വസിക്കുന്നവരിൽ ബഹുഭൂരിപക്ഷവും.

## അവലംബം


## പുറം കണ്ണികൾ

*
*Palo Alto neighborhood map
*Palo Alto Chamber of Commerce
*Palo Alto History.Org: The History of Palo Alto
*Palo Alto Historical Association
*Palo Alto local portal

വർഗ്ഗം:കാലിഫോർണിയയിലെ നഗരങ്ങൾ
ദേശീയ യുവജനദിനം

ജനുവരി 12 ഭാരതത്തിൽ ദേശീയ യുവജനദിനമായി ആഘോഷിക്കുന്നു. 1984ലാണ് ഈ ദിവസം ദേശീയ യുവജനദിനമായി ആഘോഷിക്കാൻ ഭാരത സർക്കാർ തീരുമാനിച്ചത്. 

1985 മുതൽ എല്ലാ വർഷവും ഈ ദിനം യുവജന ദിനമായി കൊണ്ടാടുന്നു. ഭാരതത്തിലെ സന്ന്യാസിമാരിൽ പ്രമുഖനാ‍യ വിവേകാനന്ദന്റെ ജന്മദിനമാണ് ദേശീയ യുവജനദിനമായി കൊണ്ടാ‍ടുന്നത് എന്ന പ്രത്യേകതയുമുണ്ട്.

സ്വാമി വിവേകാനന്ദന്റെ   തത്ത്വങ്ങളും ആശയങ്ങളും ഇന്ത്യൻ യുവത്വത്തിന് പ്രചോദനമാണെന്ന് ചൂണ്ടിക്കാട്ടിയാണ് കേന്ദ്ര സർക്കാർ സ്വാമിയുടെ ജന്മദിനം യുവജനദിനമായി പ്രഖ്യാപിച്ചത്. ഇന്ത്യയിൽ എല്ലായിടത്തും ദേശീയ യുവജനം കൊണ്ടാ‍ടുന്നുണ്ട്. സ്കൂളുകളിലും കലാലയങ്ങളിലും പ്രത്യേക ചടങ്ങുകൾ സംഘടിപ്പിക്കുന്നു. 

യുവജന സമ്മേളനങ്ങൾ, പ്രഭാഷണങ്ങൾ, സംഗീതം, ഘോഷയാത്രകൾ എന്നിവ യുവജന ദിനത്തോടനുബന്ധിച്ച് നടത്താറുണ്ട്. സ്വാമി വിവേകാനാന്ദൻറെ കൃതികളും പ്രഭാഷണങ്ങളും യുവജനങ്ങൾക്ക് ഉത്തമ പ്രചോദനമാണെന്നാണ് വിലയിരുത്തപ്പെടുന്നത്. 
## ഇതുകൂടി കാണുക
*വിവേകാനന്ദൻ
*സവിശേഷ ദിനങ്ങൾ

## അവലംബം

വർഗ്ഗം:ഇന്ത്യയിലെ വിശേഷദിനങ്ങൾ
പെരീസ്

**പെരീസ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ റിവർസൈഡ് കൗണ്ടിയിലെ ഒരു നഗരമാണ്. ഇത് റിവർസൈഡ് നഗരത്തിന് തെക്കായി ഏകദേശം 17.6 മൈൽ (28.3 കിലോമീറ്റർ) അകലെയായി സ്ഥിതിചെയ്യുന്നു. 2000 ലെ കനേഷുമാരി കണക്കുകളനുസരിച്ച് അനുസരിച്ച് 36,189 ആയിരുന്ന ഈ നഗരത്തിലെ ജനസംഖ്യ 2010 ലെ കണക്കുകളിൽ 68,386 ആയി ഉയർന്നിരുന്നു.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ അനുസരിച്ച് ഈ നഗരത്തിന്റെ ആകെ വിസ്തീർണ്ണം 31.5 ചതുരശ്രമൈൽ (82 ചതുരശ്ര കിലോമീറ്റർ) ആണ്. ഇതിൽ 31.4 ചതുരശ്ര മൈൽ (81 ചതുരശ്ര കിലോമീറ്റർ) കരഭൂമിയും. ബാക്കി 0.1 ചതുരശ്ര മൈൽ (0.26 ചതുരശ്ര കിലോമീറ്റർ) ഭാഗം അതായത് 0.35 ശതമാനം ഭാഗം ജലം ഉൾപ്പെട്ടതുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സൊലാനാ ബീച്ച്

**സൊലാനാ ബീച്ച്**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ സാൻ ഡിയേഗോ കൗണ്ടിയിലെ തീരദേശ നഗരമാണ്. ഈ നഗരത്തിലെ ആകെ ജനസംഖ്യ 2010 ലെ സെൻസസ് രേഖകൾ പ്രകാരം 12,867 ആയിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സറ്റെർ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൗണ്ടിയാണ് **സറ്റെർ കൗണ്ടി**. 2010 ലെ കനേഷുമാരി കണക്കുകൾ പ്രകാരമുള്ള ഈ കൗണ്ടിയിലെ ജനസംഖ്യ 94,737 ആയിരുന്നു. കൗണ്ടി ആസ്ഥാനം യൂബ നഗരത്തിലാണ്. സറ്റെർ കൗണ്ടി, യൂബ സിറ്റി, CA മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയിലും, സക്രാമെൻറോ-റോസ്‍വില്ലെ, CA കമ്പൈൻഡ് സ്റ്റാറ്റിസ്റ്റിക്കൽ ഏരിയയിലും ഉൾപ്പെടുത്തിയിരിക്കുന്നു. സാക്രമെൻറോ താഴ്വരയിലെ സക്രാമെൻറോ നദിയോരത്താണ് ഈ കൗണ്ടി സ്ഥിതി ചെയ്യുന്നത്.

## ചരിത്രം
സറ്റെർ കൗണ്ടിയിൽ അധിവസിച്ചിരുന്ന ആദ്യ ജനങ്ങൾ മൈഡു ഇന്ത്യാക്കാരായിരുന്നു. 1850 ൽ കാലിഫോർണിയയ്ക്കു സംസ്ഥാന പദവി ലഭിച്ച കാലത്തു രൂപവത്കരിക്കപ്പെട്ട യഥാർത്ഥ കൌണ്ടികളിലൊന്നാണ് സറ്റെർ കൗണ്ടി. ഈ പ്രദേശത്തിന്റെ ഭാഗങ്ങൾ 1852-ൽ ഈ കൗണ്ടിയുടെ ഭാഗങ്ങൾ പ്ലെയിസർ കൗണ്ടിക്ക് നൽകപ്പെട്ടു. 

## അവലംബം

വർഗ്ഗം:കാലിഫോർണിയയിലെ കൗണ്ടികൾ